title: Deċiżjoni tal-Kummissjoni tat- 13 ta' Frar 2006 li teħtieġ li l-Istati Membri temporanjament jieħdu miżuri kontra t-tixrid tal- Bursaphelenchus xylophilus (Steiner et Buhrer) Nickle et al . (in-nematodu tal-pini) f'dak li jirrigwardja żoni fil-Portugall, apparti minn dawk li fihom huwa magħruf li ma teżistix (innotifikata taħt dokument numru C(2006) 345)

text:
               8.5.2007

               MT

               Il-Ġurnal Uffiċjali ta’ l-Unjoni Ewropea

               248

         DEĊIŻJONI TAL-KUMMISSJONI
   tat-13 ta' Frar 2006
   li teħtieġ li l-Istati Membri temporanjament jieħdu miżuri kontra t-tixrid tal-Bursaphelenchus xylophilus (Steiner et Buhrer) Nickle et al. (in-nematodu tal-pini) f'dak li jirrigwardja żoni fil-Portugall, apparti minn dawk li fihom huwa magħruf li ma teżistix
   (innotifikata taħt dokument numru C(2006) 345)
   (2006/133/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 2000/29/KE tat-8 ta' Mejju 2000 dwar il-miżuri protettivi kontra l-introduzzjoni ġewwa l-Komunità, ta' organiżmi ta' ħsara għall-prodotti tal-pjanti, u kontra t-tixrid tagħhom fil-Komunità (1), u b'mod partikolari l-Artikolu 16 (3) tagħha,
   Billi:

               (1)

               Fejn Stat Membru jikkonsidra li hemm periklu imminenti ta' l-introduzzjoni fit-territorju tiegħu tal-Bursaphelenchus xylophilus (Steiner et Buhrer) Nickle et al., (in-nematodu tal-pini (the pine wood nematode (PWN)), minn Stat Membru ieħor, għandu temporanjament jkun awtorizzat li jieħu kull miżura addizzjonali meħtieġa biex tħarsu minn dak il-periklu.

               (2)

               Il-Portugall informa lill-Istati Membri l-oħra u lill-Kummissjoni fil-25 ta' Ġunju 1999 li xi kampjuni ta' siġar tal-pini li oriġinaw fit-territorju tiegħu kienu identifikati b'infestazzjoni tal-PWN. Il-Kummissjoni adottat id-Deċiżjonijiet 2000/58/KE (2) u 2001/218/KE (3) li jiddefinixxu l-miżuri li għandhom jittieħdu kontra l-PWN.

               (3)

               Fuq il-bażi tal-valutazzjonijiet mill-Uffiċċju Alimentari u Veterinarju, l-aktar reċenti dik ta' Novembru 2004, ta' l-informazzjoni addizzjonali ppreżentata mill-Portugall u ta' l-istħarriġ uffiċjali mwettaq minn Stati Membri oħra dwar l-injam, il-qoxra iżolata tas-siġar u l-pjanti tal-Abies Mill., Cedrus Trew, Larix Mill., Picea A. Dietr., Pinus L., Pseudotsuga Carr. u Tsuga Carr., jidher li bħala riżultat ta' l-applikazzjoni ta' programm ta' eradikazzjoni fil-Portugall, it-tixrid tal-PWN jibqa' limitat fiż-żoni demarkati fil-Portugall. Madankollu, is-siġar li juru s-sintomi ta' infestazzjoni mill-PWN baqgħu jinstabu matul l-istħarriġ ta' dawk iż-żoni.

               (4)

               L-implimentazzjoni tal-pjan ta' eradikazzjoni Portugiż tal-PWN ta' Frar 2003 għal medda ta' żmien medju, hekk kif emendat f'Ġunju 2003, ġie evalwat mill-Kumitat Permanenti dwar is-Saħħa tal-Pjanti fil-laqgħat tiegħu f'Lulju 2004 u Mejju 2005. Matul l-aħħar laqgħa ġie konkluż li t-tnaqqis immirat fil-livell ta' infezzjoni fiż-żoni demarkati għadu ma nkisibx.

               (5)

               Għalhekk, jeħtieġ li l-Portugall ikompli jieħu miżuri speċifiċi fir-rigward taċ-ċaqliq ta' l-injam, il-qoxra iżolata tas-siġar u l-pjanti ospitanti fi ħdan iż-żoni demarkati fil-Portugall u minn dawn iż-żoni f'żoni oħra tal-Portugall u fi Stati Membri oħra.

               (6)

               Jeħtieġ ukoll li l-Portugall ikompli jieħu miżuri speċifiċi biex jikkontrolla t-tixrid tal-PWN bil-għan li jinqered. Għalhekk, għandu jitressaq pjan aġġornat ta' eradikazzjoni fuq medda ta' żmien medju biex itejjeb il-kontroll tat-tixrid tal-PWN bil-għan li jinqered.

               (7)

               L-Istati Membri l-oħra għandhom ikomplu jkollhom il-possibilità li japplikaw miżuri addizzjonali biex jipproteġu t-territorji tagħhom mill-PWN.

               (8)

               Ir-riżultati tal-miżuri speċifiċi u ta' l-implimentazzjoni tal-pjan fuq medda ta' żmien medju għandhom ikunu valutati kontinwament, b'mod partikolari fuq il-bażi ta' informazzjoni pprovduta mill-Portugall u mill-Istati Membri l-oħra.

               (9)

               Il-miżuri stipolati f'din id-Deċiżjoni huma f'konformità ma' l-opinjoni tal-Kumitat Permanenti dwar is-Saħħa tal-Pjanti,

         ADOTTAT DIN ID-DEĊIŻJONI:
   Artikolu 1
   Għar-raġunijiet ta' din id-Deċiżjoni, id-definizzjonijiet li ġejjin għandhom japplikaw:

               (a)

               “in-nematodu tal-pini (PWN)”: Bursaphelenchus xylophilus (Steiner et Buhrer) Nickle et al.;

               (b)

               “injam u qoxra tas-siġar suxxettibbli”: injam u qoxra tas-siġar iżolata tal-koniferi (Coniferales), ħlief għal dawk ta' Thuja L.;

               (c)

               “pjanti suxxettibbli”: tfisser pjanti (ħlief għal frott u żrieragħ) ta' l-Abies Mill., Cedrus Trew, Larix Mill., Picea A. Dietr., Pinus L., Pseudotsuga Carr. u Tsuga Carr.;

         Artikolu 2
   Sal-31 ta' Marzu 2008, il-Portugall għandu jassigura li jintlaħqu l-kundizzjonijiet stabbiliti fl-Anness ma' din id-Deċiżjoni fir-rigward ta' l-injam, il-qoxra tas-siġar u l-pjanti suxxettibbli, li għandhom jiċċaqalqu fi jew minn żoni demarkati fil-Portugall u definiti skond l-Artikolu 5, lejn żoni oħra fil-Portugall jew Stati Membri oħra.
   Sal-15 ta' Frar 2006, il-Portugall għandu jressaq pjan aġġornat ta' eradikazzjoni fuq medda ta' żmien medju biex jikkontrolla t-tixrid tal-PWN bil-għan li jinqered. Dak il-pjan għandu jinkludi dettalji dwar il-ġestjoni, f'żoni demarkati, ta' speċijiet ta' siġar magħrufa bħala suxxettibbli ħafna għall-PWN skond il-kundizzjonijiet fil-Portugall. Dam il-pjan għandu jiġi rivedut sat-30 ta' April 2007 u t-30 ta' Marzu 2008.
   Artikolu 3
   L-Istati Membri destinatarji għajr il-Portugall jistgħu:

               (a)

               jissottomettu l-konsenji ta' injam, qoxra tas-siġar u pjanti suxxettibbli, li ġejjin minn żoni demarkati fil-Portugall u li ċċaqalqu fit-territorju tagħhom, għat-test għall-preżenza tal-PWN;

               (b)

               jieħdu iktar passi xierqa biex iwettqu monitoraġġ uffiċjali fir-rigward ta' dawn il-konsenji, biex jaċċertaw jekk jikkonformawx mal-kundizzjonijiet relevanti speċifikati fl-Anness.

         Artikolu 4
   L-Istati Membri għandhom imexxu stħarriġ uffiċjali annwali għall-PWN, fuq injam u qoxra tas-siġar suxxettibbli u pjanti suxxettibbli li joriġinaw minn pajjiżhom, biex jiddeterminaw jekk hemmx prova ta' infestazzjoni mill-PWN.
   Mingħajr preġudizzju għall-Artikolu 16(1) tad-Direttiva 2000/29/KE, ir-riżultati ta' dawk l-istħarriġiet għandhom jiġu nnotifikati lill-Istati Membri l-oħra u lill-Kummissjoni sal-15 ta' Diċembru 2006 u l-15 ta' Diċembru 2007.
   Artikolu 5
   Il-Portugall għandu jistabbilixxi żoni li hu magħruf li fihom hemm il-PWN, u jiddemarka żoni (minn hawn 'il quddiem imsejħa żoni demarkati) li jikkonsistu f'parti fejn hu magħruf li hemm il-PWN u parti indikata bħala żona buffer ta' mhux anqas minn 20 km ta' wisa' madwar dik il-parti, filwaqt li jitqiesu r-riżultati ta' l-istħarriġ imsemmija fl-Artikolu 4.
   Il-Kummissjoni għandha tiġbor f'lista ż-“żoni” li huwa magħruf li fihom hemm il-PWN u twassal din il-lista lill-Kumitat Permanenti dwar is-Saħħa tal-Pjanti u lill-Istati Membri. Kull żona fil-Portugall li ma tinsabx fil-lista msemmija hawn fuq, għandha titqies bħala żona demarkata.
   Il-lista għandha tiġi aġġornata skond ir-riżultati ta' l-istħarriġiet imsemmija fl-ewwel paragrafu ta' l-Artikolu 4 u s-sejbiet notifikati skond l-Artikolu 16(1) tad-Direttiva 2000/29/KE.
   Artikolu 6
   Id-Deċiżjoni 2001/218/KE hija revokata permezz ta' din id-Deciżjoni.
   Artikolu 7
   Din id-Deċiżjoni hija indirizzata lill-Istati Membri.

      Magħmula fi Brussell, 13 ta' Frar 2006.

            Għall-Kummissjoni

         Markos KYPRIANOU

            Membru tal-Kummissjoni

      (1)  ĠU L 169, ta' l-10.7.2000, p. 1. Direttiva kif emendata l-aħħar bid-Direttiva tal-Kummissjoni 2005/77/KE (ĠU L 296, tat-12.11.2005, p. 17).

      (2)  ĠU L 21, tas-26.1.2000, p. 36.

      (3)  ĠU L 81, tal-21.3.2001, p. 34. Deċiżjoni kif emendata l-aħħar bid-Deċiżjoni Nru 2003/127/KE (ĠU L 50, tal-25.3.2003, p. 27).

      ANNESS

         Għar-raġunijiet ta' l-Artikolu 2, għandu jkun hemm konformità mal-kundizzjonijiet li ġejjin:

                  1.

                  Mingħajr preġudizzju għad-dispożizzjonijiet imsemmija fi (2) fil-każ taċ-ċaqliq minn żoni demarkati f'żoni fil-Portugall, għajr żoni demarkati jew fi Stati Membri oħra ta':

                              (a)

                              pjanti suxxettibbli li għandhom ikunu akkumpanjati minn passport għall-pjanti mħejji u maħruġ skond id-dispożizzjonijiet tad-Direttiva tal-Kummissjoni 92/105/KEE (1), wara li:

                                          —

                                          il-pjanti ġew uffiċjalment spezzjonati u misjuba ħielsa minn sinjali jew sintomi ta' PWN u

                                          —

                                          l-ebda sintomu ta' PWN ma ġie osservat fil-post ta' produzzjoni jew fil-viċinanzi immedjati mill-bidu ta' l-aħħar ċiklu komplut tal-veġetazzjoni;

                              (b)

                              injam suxxetibbli u qoxra tas-siġar iżolata, għajr l-injam fl-għamla ta':

                                          —

                                          laqx, partiċelli, skart ta' l-injam jew skart miksub fi sħiħ jew f'parti minn dawn il-koniferi,

                                          —

                                          kaxxi ta' l-ippakkjar, qratel jew tankijiet,

                                          —

                                          palletta, palletti tal-kaxxa jew load boards oħra,

                                          —

                                          serratura, spacers u irfid,

                                    iżda li jinkludi dak li ma żammx il-wiċċ tond naturali tiegħu, għandu jkun akkumpanjat minn passport għall-pjanti msemmi fil-punt 1(a) hawn fuq, wara li l-injam jew l-qoxra tas-siġar iżolata jkun/tkun għadda/għaddiet minn trattament xieraq ta' sħana biex jilħaq/tilħaq temperatura minima fil-qalba ta' l-injam ta' 56 oC għal 30 minuta sabiex ikun assigurat il-ħelsien minn PWNs ħajjin;

                              (c)

                              injam suxxettibbli, fl-għamla ta' laqx, partiċelli, skart ta' l-injam jew skart miksub fi sħiħ jew f'parti minn dawn il-koniferi għandu jkun akkumpanjat mill-imsemmi passaport għall-pjanti wara li jkun għadda minn trattament xieraq ta' fumigazzjoni sabiex jkun assigurat il-ħelsien minn PWNs ħajjin;

                              (d)

                              injam suxxetibbli, fl-għamla ta' serratura, spacers u rfid, inkluż dak li ma żammx il-wiċċ tond naturali tiegħu għandu:

                                          —

                                          jiġi mqaxxar mill-qoxra tiegħu,

                                          —

                                          ikun mingħajr toqob magħmula mill-insetti li jkunu ikbar minn 3 mm fil-wisa',

                                          —

                                          ikollu kontenut ta' umdità rrappreżentat f'perċentwali ta' materja niexfa ta' anqas minn 20 % milħuq fi żmien il-manifattura;

                              (e)

                              Injam suxxettibbli, fl-għamla ta' kaxxi ta' l-ippakkjar, kaxxi, qratel, tankijiet, jew ippakkjar simili, palletta, palletti tal-kaxxa jew load boards oħra, injam tat-tagħbija, kemm jekk jintuża effettivament fit-trasport ta' oġġetti ta' kull tip u kif ukoll jekk le għandu jgħaddi jew minn trattament xieraq ta' sħana biex jilħaq temperatura minima fil-qalba ta' l-injam ta' 56 oC għal 30 minuta, trattament taħt pressjoni (imprenjata), jew minn fumigazzjoni sabiex ikun assigurat il-ħelsien minn PWNs ħajjin u jew juri marka ta' trattament approvata uffiċjalment li tippermetti l-identifikazzjoni ta' fejn u minn min twettaq il-trattament jew inkella jkun akkumpanjat mill-imsemmi passaport li jiċċertifika l-miżuri mwettqa.

                  2.

                  F'każ ta' ċaqliq fi ħdan iż-żoni demarkati fil-Portugall:

                              (a)

                              pjanti suxxettibbli:

                                          —

                                          imkabbra f'postijiet ta' produzzjoni fejn ebda sintomu ta' PWN ma ġie osservat, jew fil-viċinanzi immedjati mill-bidu ta' l-aħħar ċiklu komplut ta' veġetazzjoni u misjuba ħielsa minn sinjali jew sintomi ta' PWN matul l-ispezzjonijiet uffiċjali, għandhom ikunu akkumpanjati mill-imsemmi passaport għall-pjanti meta mċaqalqa mill-post ta' produzzjoni;

                                          —

                                          imkabbra f'postijiet ta' produzzjoni fejn ebda sintomu ta' PWN ma ġie osservat, jew fil-viċinanzi immedjati mill-bidu ta' l-aħħar ċiklu komplut ta' veġetazzjoni jew identifikati bħala infettati mill-PWN m'għandhomx ikunu mċaqalqa mill-post ta' produzzjoni u għandhom jinqerdu bil-ħruq;

                                          —

                                          imkabbra f'postijiet, bħalma huma foresti, ġonna pubbliċi jew privati, jew li huma identifikati bħala infestati mill-PWN, jew li juru sintomi ta' mard jew li jinsabu f'żoni protetti, għandhom:

                                                      —

                                                      jekk huma identifikati fil-perjodu mill-1 ta' Novembru sa l-1 ta' April, jitqaċċtu f'dak il-perjodu, jew

                                                      —

                                                      jekk huma identifikati fil-perjodu mit-2 ta' April sal-31 ta' Ottubru, jitqaċċtu minnufih u,

                                                      —

                                                      jekk jinsabu fil-parti taż-żoni demarkati indikati bħala żona buffer skond id-dispożizzjonijiet ta' l-Artikolu 5, ittestjati għall-preżenza tal-PWN. Jekk il-preżenza hija kkonfermata, id-delimitazzjoni taż-żoni demarkati għandhom jinbiddlu kif jixraq;

                              (b)

                              matul il-perjodu bejn l-1 ta' Novembru u l-1 ta' April, l-injam suxxetibbli fl-għamla ta' injam tond jew isserrat, bil-qoxra jew mingħajrha, inkluż dak li ma żammx il-wiċċ tond naturali tiegħu:

                                          (i)

                                          miksub minn siġar identifikati bħala infestati mill-PWN, jew misjub f'żoni protetti, jew li juri xi sintomu ta' mard, qabel it-2 ta' April għandu:

                                                      —

                                                      jinqered bil-ħruq taħt kontroll uffiċjali f'postijiet xierqa, jew

                                                      —

                                                      jiċċaqlaq taħt kontroll uffiċjali lejn jew:

                                                                  —

                                                                  impjant ta' pproċessar biex jiġi mlaqqax u użat fi ħdan dan l-impjant jew

                                                                  —

                                                                  impjant industrijali biex jintuża bħala injam kombustibbli fi ħdan dan l-impjant, jew

                                                                  —

                                                                  impjant ta' pproċessar, fejn l-injam għandu jew:

                                                                              —

                                                                              ikun ittrattat bis-sħana b'tali mod li tintlaħaq temperatura minima fil-qalba ta' l-injam ta' 56 oC għal 30 minuta, jew

                                                                              —

                                                                              ikun imlaqqax jew iffumigat sabiex jiġi assigurat il-ħelsien minn PWNs ħajjin.

                                          (ii)

                                          miksub minn siġar barra dawk imsemmija fis-subparagrafu (i) għandu jkun ttestjat uffiċjalment għall-preżenza ta' PWN u ta' Monochamus spp.; jekk il-preżenza ta' PWN jew ta' Monochamus spp. hija kkonfermata l-injam għandu jkun suġġett għad-dispożizzjonijiet imsemmija fis-subparagrafu (i); jekk il-preżenza tal-PWN u tal-Monochamus spp. hija miċħuda, l-injam jista' jkun imċaqlaq taħt kontroll uffiċjali lejn impjant ta' pproċessar għal użu ulterjuri bħala injam għall-bini, jew permezz ta' deroga, imċaqlaq f'żoni fil-Portugall, apparti miż-żoni demarkati taħt kontroll uffiċjali lejn impjanti ta' pproċessar approvati notifikati lill-Kummissjoni, fejn l-injam jew il-laqx magħmul minn injam bħal dak, fil-perjodu ta' bejn l-1 ta' Novembru u l-1 ta' April, għandu jkun jew:

                                                      —

                                                      fil-każ ta' laqx, sabiex ikun użat għal skopijiet industrijali fi ħdan l-impjant ta' pproċessar approvat, jew

                                                      —

                                                      fil-każ ta' injam:

                                                                  —

                                                                  ikun ittrattat bis-sħana b'tali mod li tintlaħaq temperatura minima fil-qalba ta' l-injam ta' 56 oC għal 30 minuta. Ċaqliq ulterjuri ta' injam bħal dan ittrattat bis-sħana jista' jkun permess meta l-injam ikun akkumpanjat mill-passaport għall-pjanti, jew

                                                                  —

                                                                  ikun imlaqqax jew iffumigat sabiex jiġi assigurat il-ħelsien minn PWNs ħajjin. Ċaqliq ulterjuri ta' injam iffumigat bħal dan jista' jkun permess meta l-injam ikun akkumpanjat mill-passaport għall-pjanti, jew

                                                                  —

                                                                  ikun imlaqqax u użat għal skopijiet industrijali fi ħdan dan l-impjant, jew

                                                                  —

                                                                  ikun imċaqlaq taħt kontroll uffiċjali lejn impjant, fejn l-injam għandu jkun jew:

                                                                              —

                                                                              ittrattat bis-sħana b'tali mod li tintlaħaq temperatura minima fil-qalba ta' l-injam ta' 56 oC għal 30 minuta, jew

                                                                              —

                                                                              imlaqqax jew iffumigat sabiex jiġi assigurat il-ħelsien min-nematodi ħajjin tal-pini, jew

                                                                              —

                                                                              imlaqqax u użat għal skopijiet industrijali;

                              (c)

                              matul il-perjodu bejn t-2 ta' April u l-31 ta' Ottubru, l-injam suxxetibbli fl-għamla ta' injam tond jew isserrat, bil-qoxra jew mingħajrha, inkluż dak li ma żammx il-wiċċ tond naturali tiegħu:

                                          (i)

                                          miksub minn siġar identifikati bħala infestati mill-PWN, jew misjub f'żoni protetti, jew li juri xi sintomu ta' mard, għandu jew:

                                                      —

                                                      jinqered minnufih bil-ħruq taħt kontroll uffiċjali f'postijiet xierqa, jew

                                                      —

                                                      titqaxxarlu minnufih il-qoxra f'postijiet xierqa barra mill-foresta qabel ma jiġi mċaqlaq taħt kontroll uffiċjali lejn postijiet għall-ħażna fejn l-injam jiġi ttrattat b'insettiċida xieraq jew f'postijiet għall-ħażna f'atmosfera umda approvati, disponibbli talanqas matul il-perjodu msemmi hawn fuq, bil-għan ta' ċaqliq ulterjuri lejn impjant industrijali:

                                                                  —

                                                                  biex minnufih ikun imlaqqax u użat għal skopijiet industrijali, jew

                                                                  —

                                                                  għal użu immedjat bħala injam kombustibbli fi ħdan dan l-impjant, jew

                                                                  —

                                                                  biex minnufih ikun ittrattat bis-sħana b'tali mod li tintlaħaq temperatura minima fil-qalba ta' l-injam ta' 56 oC għal 30 minuta, jew

                                                                  —

                                                                  ikun minnufih imlaqqax jew iffumigat sabiex jiġi assigurat il-ħelsien minn PWNs ħajjin;

                                          (ii)

                                          miksub minn siġar barra dawk imsemmija fis-subparagrafu (i) għandha titneħħielu l-qoxra minnufih f'post ta' tqaċċit jew fil-viċinanzi immedjati u jkun jew:

                                                      —

                                                      ittestjat uffiċjalment għall-preżenza ta' PWN u ta' Monochamus spp.; jekk il-preżenza ta' PWN jew ta' Monochamus spp. hija kkonfermata l-injam għandu jkun suġġett għad-dispożizzjonijiet imsemmija fis-subparagrafu (i); jekk il-preżenza ta' PWN jew ta' Monochamus spp. hija miċħuda, l-injam għandu jkun imċaqlaq taħt kontroll uffiċjali lejn impjant ta' pproċessar għal użu ulterjuri bħala injam għall-bini, jew

                                                      —

                                                      ikun imċaqlaq taħt kontroll uffiċjali lejn impjant, fejn l-injam għandu jkun jew:

                                                                  —

                                                                  imlaqqax u użat għal skopijiet industrijali, jew

                                                                  —

                                                                  ittrattat bis-sħana b'tali mod li tintlaħaq temperatura minima fil-qalba ta' l-injam ta' 56 oC għal 30 minuta, jew

                                                                  —

                                                                  imlaqqax jew iffumigat sabiex jiġi assigurat il-ħelsien minn PWNs ħajjin;

                              (d)

                              il-qoxra suxxetibbli tas-siġar għandha

                                          —

                                          tinqered bil-ħruq jew tintuża bħala kombustibbli f'impjant industrijali ta' pproċessar, jew

                                          —

                                          tkun ittrattata bis-sħana b'tali mod li tintlaħaq temperatura minima ta' 56 oC għal 30 minuta fil-qoxra kollha kemm hi, jew

                                          —

                                          tkun iffumigata sabiex jiġi assigurat il-ħelsien minn PWNs ħajjin;

                              (e)

                              injam suxxetibbli fl-għamla ta' skart prodott fil-mument tat-tqaċċit, għandu jinħaraq f'postijiet xierqa taħt kontroll uffiċjali:

                                          —

                                          fil-perjodu mill-1 ta' Novembru sa l-1 ta' April, f'dak il-perjodu, jew

                                          —

                                          fil-perjodu mit-2 ta' April sal-31 ta' Ottubru, minnufih;

                              (f)

                              injam suxxetibbli, fl-għamla ta' skart prodott matul l-ipproċessar ta' l-injam, għandu jew jinħaraq minnufih f'postijiet xierqa taħt kontroll uffiċjali, użat bħala injam kombustibbli f'impjanti ta' pproċessar jew iffumigat sabiex jiġi assigurat il-ħelsien minn PWNs ħajjin;

                              (g)

                              injam suxxetibbli, fl-għamla ta' kaxxi ta' l-ippakkjar, kaxxi, qratel, tankijiet u ppakkjar simili, palletta, palletti tal-kaxxa jew load boards oħra, injam tat-tagħbija, spacers u rfid, inkluż dak li ma żammx il-wiċċ tond naturali tiegħu għandu:

                                          —

                                          jiġi mqaxxar mill-qoxra tiegħu,

                                          —

                                          ikun mingħajr toqob magħmula mill-insetti li jkunu ikbar minn 3 mm fil-wisa',

                                          —

                                          ikollu kontenut ta' umdità rrappreżentat f'perċentwali ta' materja niexfa ta' anqas minn 20 % milħuq fi żmien il-manifattura.

         (1)  ĠU L 4, tat-8.1.1993, p. 22, Direttiva kif emendata mid-Direttiva tal-Kummissjoni 2005/17/KE (ĠU L 57, tat-3.3.2005, p. 23).


title: 2009/306/KE: Deċiżjoni tal-Kunsill tat- 30 ta’ Marzu 2009 dwar l-estensjoni u l-modifikazzjoni tal-Ftehim għal kooperazzjoni xjentifika u teknoloġika bejn il-Komunità Ewropea u l-Gvern tal-Istati Uniti tal-Amerika

text:
                  2.4.2009

                  MT

                  Il-Ġurnal Uffiċjali tal-Unjoni Ewropea

                  L 90/20

            DEĊIŻJONI TAL-KUNSILL
      tat-30 ta’ Marzu 2009
      dwar l-estensjoni u l-modifikazzjoni tal-Ftehim għal kooperazzjoni xjentifika u teknoloġika bejn il-Komunità Ewropea u l-Gvern tal-Istati Uniti tal-Amerika
      (2009/306/KE)
      IL-KUNSILL TAL-UNJONI EWROPEA,
      Wara li kkunsidra t-Trattat li jistabbilixxi l-Komunità Ewropea, u b'mod partikolari t-tieni paragrafu tal-Artikolu 170 tiegħu flimkien mal-ewwel sentenza tal-ewwel subparagrafu tal-Artikolu 300(2), u l-ewwel subparagrafu tal-Artikolu 300(3),
      Wara li kkunsidra l-proposta mill-Kummissjoni,
      Wara li kkunsidra l-opinjoni tal-Parlament Ewropew (1),
      Billi:

                  (1)

                  Permezz tad-Deċiżjoni 98/591/KE (2), il-Kunsill approva l-konklużjoni tal-Ftehim għal kooperazzjoni xjentifika u teknoloġika bejn il-Komunità Ewropea u l-Gvern tal-Istati Uniti tal-Amerika (minn hawn 'il quddiem imsejjaħ il-“Ftehim”), li daħal fis-seħħ fl-14 ta' Ottubru 1998.

                  (2)

                  L-Artikolu 12(b) tal-Ftehim jipprovdi, b'mod partikolari, li l-Ftehim jista’ jiġi estiz, b'emendi possibbli, għal perijodi addizzjonali ta' ħames snin bi ftehim reċiproku bil-miktub bejn il-Partijiet.

                  (3)

                  Permezz tad-Deċiżjoni 2004/756/KE (3), il-Kunsill ġedded il-Ftehim għal perijodu ulterjuri ta' ħames snin b'effett mill-14 ta' Ottubru 2003.

                  (4)

                  L-Istati Uniti tal-Amerika infurmaw lill-Kummissjoni li se jilqgħu l-estensjoni tal-Ftehim għal ħames snin oħra. Estensjoni rapida għandha fuq kollox tkun fl-aqwa interessi taż-żewġ partijiet.

                  (5)

                  Il-kontenut materjali tal-Ftehim estiż se jkun identiku għall-kontenut materjali tal-Ftehim li skada fit-13 ta’ Ottubru 2008, bl-eċċezzjoni ta’ emenda teknika li tikkonsisti l-iktar fiż-żieda ta’ riċerka dwar is-sigurtà u l-ispazju fil-lista ta’ setturi għall-attivitajiet ta' kooperazzjoni, f’konformità mal-ambitu tas-Seba’ Programm Kwadru ta' Riċerka tal-Komunità.

                  (6)

                  L-estensjoni tal-Ftehim għandha tiġi approvata f'isem il-Komunità,

            IDDEĊIEDA KIF ĠEJ:
      Artikolu 1
      L-estensjoni, għal perijodu ulterjuri ta' ħames snin, tal-Ftehim għal kooperazzjoni xjentifika u teknoloġika bejn il-Komunità Ewropea u l-Gvern tal-Istati Uniti tal-Amerika, (minn hawn 'il quddiem imsejjaħ il-“Ftehim”), suġġett għall-emendi stabbiliti fl-Anness ta' din id-Deċiżjoni, hija b'din approvata f’isem il-Komunità.
      Artikolu 2
      Konformement mal-Artikolu 12 tal-Ftehim, il-President tal-Kunsill għandu f'isem il-Komunità, jinnotifika lill-Gvern tal-Istati Uniti tal-Amerika dwar it-twettiq mill-Komunità tal-proċeduri interni neċessarji għad-dħul fis-seħħ tal-Ftehim (*).
      Artikolu 3
      Id-Deċiżjoni għandha tiġi pubblikata fil-Ġurnal Uffiċjali tal-Unjoni Ewropea.

         Magħmula fi Brussell, 30 ta’ Marzu 2009.

               Għall-Kunsill

               Il-President

            P. BENDL

         (1)  L-Opinjoni tal-5 ta' Frar 2009 (għadha mhijiex ippubblikata fil-Ġurnal Uffiċjali).

         (2)  ĠU L 284, 22.10.1998, p. 35.

         (3)  ĠU L 335, 11.11.2004, p. 5.

         (*)  Id-data tad-dħul fis-seħħ tal-Ftehim għandha tiġi ppubblikata f’Il-Ġurnal Uffiċjali tal-Unjoni Ewropea bil-ħila tas-Segretarjat Ġenerali tal-Kunsill.

         ANNESS

            It-test emendat tal-Artikolu 4 tal-Ftehim għal kooperazzjoni xjentifika u teknoloġika bejn il-Komunità Ewropea u l-Gvern tal-Istati Uniti tal-Amerika

            “Artikolu 4
            Żoni ta' attivitajiet ta' koperazzjoni

                        a)

                        Is-setturi għall-attivitajiet ta' koperazzjoni jistgħu jinkludu:

                                    —

                                    ambjent (inkluża riċerka dwar il-klima),

                                    —

                                    biomediċina u saħħa (inkluża riċerka dwar l-AIDS, mard li jittieħed u abbuż mid-droga),

                                    —

                                    agrikoltura,

                                    —

                                    xjenza dwar is-sajd,

                                    —

                                    riċerka dwar l-inġinerija,

                                    —

                                    enerġija mhux nukleari,

                                    —

                                    riżorsi naturali,

                                    —

                                    xjenzi dwar il-materjali (inkluż in-nanoteknoloġija) u l-metroloġija,

                                    —

                                    teknoloġiji ta' informazzjoni u komunikazzjoni,

                                    —

                                    telematika,

                                    —

                                    bioteknoloġija,

                                    —

                                    xjenzi u teknoloġiji tal-baħar,

                                    —

                                    riċerka dwar xjenzi soċjali,

                                    —

                                    trasport,

                                    —

                                    riċerka dwar is-sigurtà

                                    —

                                    riċerka dwar l-ispazju

                                    —

                                    linja politika dwar ix-xjenza u t-teknoloġija, ġestjoni, taħriġ u mobbiltà ta' xjenzjati.

                        b)

                        Il-Partijiet jistgħu jimmodifikaw din il-lista fuq rakkomandazzjoni tal-Grupp Konġunt Konsultattiv imsemmi fl-Artikolu 6, skont il-proċeduri fis-seħħ għal kull Parti.

                        ċ)

                        Il-Partijiet jistgħu konġuntement jsegwu attivitajiet ta’ koperazzjoni ma' partijiet terzi.”.


title: Id-Deċiżjoni tal-Kunsill tas- 17 ta’ Frar 2005 li taħtar għaxar membri Franċiżi u sitt membri supplenti tal-Kumitat tar-Reġjuni

text:
               13.6.2006

               MT

               Il-Ġurnal Uffiċjali ta’ l-Unjoni Ewropea

               226

         ID-DEĊIŻJONI TAL-KUNSILL
   tas-17 ta’ Frar 2005
   li taħtar għaxar membri Franċiżi u sitt membri supplenti tal-Kumitat tar-Reġjuni
   (2005/215/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 263 tiegħu,
   Wara li kkunsidra l-proposta tal-Gvern Franċiż,
   Billi:

               (1)

               Fit-22 ta’ Jannar 2002 il-Kunsill adotta Deċiżjoni (1) li taħtar il-membri u l-membri supplenti tal-Kumitat tar-Reġjuni,

               (2)

               Seba’ postijiet ta’ membri tal-Kumitat tar-Reġjuni saru vakanti b’segwitu għall-iskadenza tal-mandat tas-Sur Jean-Pierre BAZIN (FR), is-Sur Marc BELLET (FR), is-Sur Yannick BODIN (FR), is-Sinjura Mireille KERBAOL (FR), is-Sur Robert SAVY (FR) u s-Sur Jacques VALADE (FR) innotifikati lill-Kunsill fid-9 ta’ April 2004 u tas-Sur Valéry GISCARD d'ESTAING (FR), innotifikata lill-Kunsill fis-7 ta’ Awissu 2004.
               Post ta’ membru supplenti fil-Kumitat tar-Reġjuni sar vakanti b’segwitu għall-mewt tas-Sur Claude GIRARD (FR), innotifikat lill-Kunsill fid-9 ta’ April 2004.
               Żewġ postijiet ta’ membri tal-Kumitat tar-Reġjuni saru vakanti b’segwitu għar-riżenja tas-Sur Philippe RICHERT (FR), innotifikata lill-Kunsill fil-11 ta’ Novembru 2004 u tas-Sur Augustin BONREPAUX (FR), innotifikata lill-Kunsill fit-22 ta’ Diċembru 2004.
               Tliet postijiet ta’ membri supplenti tal-Kumitat tar-Reġjuni saru vakanti b’segwitu għall-iskadenza tal-mandat tas-Sinjura Nicole GUILHAUDIN (FR), is-Sur Alain PERELLE (FR) u tas-Sinjura Marie-Françoise JACQ (FR), innotifikati lill-Kunsill fid-9 ta’ April 2004.
               Tliet postijiet ta’ membri supplenti tal-Kumitat tar-Reġjuni saru vakanti b’segwitu għar-riżenja tas-Sur Claudy LEBRETON (FR), innotifikata lill-Kunsill fit-13 ta’ Ottubru 2004, is-Sinjura Mireille LACOMBE (FR), innotifikata lill-Kunsill fit-22 ta’ Diċembru 2004 u tas-Sur Ambriose GUELLEC (FR), innotifikata lill-Kunsill fid-19 ta’ Jannar 2005.

         IDDEĊIEDA KIF ĠEJ:
   Artikolu uniku
   Il-persuni li ġejjin huma maħtura fuq il-Kumitat tar-Reġjuni:

               a)

               bħala membri:

                           Is-Sur Camille de ROCCA SERRA
                           Président de l’assemblée territoriale Corse

                           Is-Sur Raymond FORNI
                           Président du conseil régional de Franche-Comté

                           Is-Sinjura Mireille LACOMBE
                           Conseillère générale du Puy-de-Dôme

                           Is-Sur Jean-Yves LE DRIAN
                           Président du conseil régional de Bretagne

                           Is-Sur Martin MALVY
                           Président du conseil régional Midi-Pyrénées

                           Is-Sur Raymond MARIGNE
                           Vice-président du conseil général des Hautes-Alpes

                           Is-Sur Daniel PERCHERON
                           Président du conseil régional du Nord-pas-de-Calais

                           Is-Sur Alain ROUSSET
                           Président du conseil régional d’Aquitaine

                           Is-Sur Michel THIERS
                           Vice-président du conseil général du Rhone

                           Is-Sur Adrien ZELLER
                           Président du conseil régional d’Alsace

               b)

                           bħala membri supplenti:
                           Is-Sur Jacques AUXIETTE
                           Président du conseil régional des Pays-de-la-Loire

                           Is-Sur Pierre BERTRAND
                           Vice-président du conseil général du Bas-Rhin

                           Is-Sur Charles JOSSELIN
                           Vice-président du conseil général des Côtes d’Armor

                           Is-Sur Jean-Jacques LOZACH
                           Président du conseil général de la Creuse

                           Is-Sinjura Nathalie MANET
                           Conseillère régionale d’Aquitaine

                           Is-Sur Jean-Vincent PLACE
                           Conseiller régional de l’Ile-de-France

         għall-bqija tal-mandat, li jibqa’ jgħodd sal-25 ta’ Jannar 2006.

      Magħmula fi Brussel, nhar is-17 ta’ Frar 2005.

            Għall-Kunsill

            Il-President

         J.-C. JUNCKER

      (1)  ĠU L 24, 26.1.2002, p. 38


title: 2009/990/KE,Euratom: Deċiżjoni tal-Kunsill u l-Kummissjoni tas- 17 ta’ Novembru 2009 dwar il-konklużjoni tal-Protokoll għall-Ftehim ta’ Sħubija u Kooperazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tat-Taġikistan, min-naħa l-oħra, biex tibda titqies l-adeżjoni tar-Repubblika tal-Bulgarija u tar-Rumanija mal-Unjoni Ewropea

text:
               29.12.2009

               MT

               Il-Ġurnal Uffiċjali tal-Unjoni Ewropea

               L 350/52

         DEĊIŻJONI TAL-KUNSILL U L-KUMMISSJONI
   tas-17 ta’ Novembru 2009
   dwar il-konklużjoni tal-Protokoll għall-Ftehim ta’ Sħubija u Kooperazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tat-Taġikistan, min-naħa l-oħra, biex tibda titqies l-adeżjoni tar-Repubblika tal-Bulgarija u tar-Rumanija mal-Unjoni Ewropea
   (2009/990/KE, Euratom)
   IL-KUNSILL TAL-UNJONI EWROPEA,
   IL-KUMMISSJONI TAL-KOMUNITAJIET EWROPEJ,
   Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 44(2), l-aħħar sentenza tal-Artikolu 47(2), u l-Artikoli 55, 57(2), 71, 80(2), 93, 94, 133 u 181a, flimkien mat-tieni sentenza tal-Artikolu 300(2) u l-ewwel subparagrafu tal-Artikolu 300(3) tiegħu,
   Wara li kkunsidraw it-Trattat li jistabbilixxi l-Komunità Ewropea dwar l-Enerġija Atomika, u b’mod partikolari t-tieni paragrafu tal-Artikolu 101 tiegħu,
   Wara li kkunsidra l-Att ta’ Adeżjoni tal-Bulgarija u tar-Rumanija, u b’mod partikolari l-Artikolu 6(2) tiegħu,
   Wara li kkunsidraw il-proposta mill-Kummissjoni,
   Wara li kkunsidraw l-opinjoni tal-Parlament Ewropew (1),
   Wara li kkunsidraw l-approvazzjoni tal-Kunsill skont l-Artikolu 101 tat-Trattat li jistabbilixxi l-Komunità Ewropea dwar l-Enerġija Atomika,
   Billi:

               (1)

               Il-Protokoll għall-Ftehim ta’ Sħubija u Kooperazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tat-Taġikistan, min-naħa l-oħra, biex titqies l-adeżjoni tar-Repubblika tal-Bulgarija u tar-Rumanija mal-Unjoni Ewropea, ġie ffirmat f’isem il-Komunità u l-Istati Membri fil-24 ta’ Ġunju 2008 skont id-Deċiżjoni tal-Kunsill tal-25 ta’ Frar 2008.

               (2)

               Sakemm jidħol fis-seħħ, il-Protokoll għandu jkun applikat fuq bażi proviżorja mid-data ta’ dħul fis-seħħ tal-Ftehim ta’ Sħubija u Kooperazzjoni mar-Repubblika tat-Taġikistan.

               (3)

               Il-Protokoll għandu jiġi konkluż,

         IDDEĊIDEW KIF ĠEJ:
   Artikolu 1
   Il-Protokoll għall-Ftehim ta’ Sħubija u Kooperazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tat-Taġikistan, min-naħa l-oħra, biex titqies l-adeżjoni tar-Repubblika tal-Bulgarija u tar-Rumanija mal-Unjoni Ewropea, huwa b’dan approvat f’isem il-Komunità, il-Komunità Ewropea dwar l-Enerġija Atomika u l-Istati Membri.
   Artikolu 2
   Il-President tal-Kunsill, f’isem il-Komunità u l-Istati Membri tagħha, għandu jagħti n-notifika prevista fl-Artikolu 3 tal-Protokoll. Il-President tal-Kummissjoni għandu fl-istess waqt jagħti din in-notifika f’isem il-Komunità Ewropea dwar l-Enerġija Atomika.

      Magħmul fi Brussell, is-17 ta’ Novembru 2009.

            Għall-Kunsill

            Il-President

         C. BILDT

            Għall-Kummissjoni

            Il-President

         José Manuel BARROSO

      (1)  L-Opinjoni mogħtija fit-2 ta’ Settembru 2008 (għadha ma ġietx ippubblikata fil-Ġurnal Uffiċjali).
   PROTOKOLL
   għall-ftehim ta’ sħubija u kooperazzjoni bejn il-komunitajiet ewropej u l-istati membri tagħhom, min-naħa waħda, u r-repubblika tat-taġikistan, min-naħa l-oħra sabiex titqies l-adeżjoni tar-repubblika tal-bulgarija u tar-rumanija mal-unjoni ewropea
   IR-RENJU TAL-BELĠJU,
   IR-REPUBBLIKA TAL-BULGARIJA,
   IR-REPUBBLIKA ĊEKA,
   IR-RENJU TAD-DANIMARKA,
   IR-REPUBBLIKA FEDERALI TAL-ĠERMANJA,
   IR-REPUBBLIKA TAL-ESTONJA,
   L-IRLANDA,
   IR-REPUBBLIKA ELLENIKA,
   IR-RENJU TA’ SPANJA,
   IR-REPUBBLIKA FRANĊIŻA,
   IR-REPUBBLIKA TALJANA,
   IR-REPUBBLIKA TA’ ĊIPRU,
   IR-REPUBBLIKA TAL-LATVJA,
   IR-REPUBBLIKA TAL-LITWANJA,
   IL-GRAN DUKAT TAL-LUSSEMBURGU,
   IR-REPUBBLIKA TAL-UNGERIJA,
   IR-REPUBBLIKA TA’ MALTA,
   IR-RENJU TAL-OLANDA,
   IR-REPUBBLIKA TAL-AWSTRIJA,
   IR-REPUBBLIKA TAL-POLONJA,
   IR-REPUBBLIKA PORTUGIŻA,
   IR-RUMANIJA,
   IR-REPUBBLIKA TAL-ISLOVENJA,
   IR-REPUBBLIKA SLOVAKKA,
   IR-REPUBBLIKA TAL-FINLANDJA,
   IR-RENJU TAL-IŻVEZJA,
   IR-RENJU UNIT TAL-GRAN BRITTANJA U L-IRLANDA TA’ FUQ
   minn hawn ‘il quddiem imsejħa “l-Istati Membri”, irrappreżentati mill-Kunsill tal-Unjoni Ewropea, u
   MILL-KOMUNITÀ EWROPEA U MILL-KOMUNITÀ EWROPEA TAL-ENERĠIJA ATOMIKA,
   minn hawn ‘il quddiem imsejħa “il-Komunitajiet” irrappreżentati mill-Kunsill tal-Unjoni Ewropea u mill-Kummissjoni Ewropea,
   min-naħa waħda, u r-
   REPUBBLIKA TAT-TAĠIKISTAN
   min-naħa l oħra,
   minn hawn ‘il quddiem imsejħa l-“Partijiet” għall-għanijiet ta’ dan il-Protokoll,
   WARA LI KKUNSIDRAW id-dispożizzjonijiet tat-Trattat bejn ir-Renju tal-Belġju, ir-Repubblika Ċeka, ir-Renju tad-Danimarka, ir-Repubblika Federali tal-Ġermanja, ir-Repubblika tal-Estonja, ir-Repubblika Ellenika, ir-Renju ta’ Spanja, ir-Repubblika Franċiza, l-Irlanda, ir-Repubblika Taljana, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, il-Gran Dukat tal-Lussemburgu, ir-Repubblika tal-Ungerija, ir-Repubblika ta’ Malta, ir-Renju tal-Olanda, ir-Repubblika tal-Awstrija, ir-Repubblika tal-Polonja, ir-Repubblika Portugiża, ir-Repubblika tas-Slovenja, ir-Repubblika Slovakka, ir-Repubblika tal-Finlandja, ir-Renju tal-Iżvezja, ir-Renju Unit tal-Gran Brittanja u l-Irlanda ta’ Fuq (Stati Membri tal-Unjoni Ewropea), u bejn ir-Repubblika tal-Bulgarija u r-Rumanija, dwar l-adeżjoni tar-Repubblika tal-Bulgarija u r-Rumanija mal-Unjoni Ewropea, li ġie ffirmat fil-Lussemburgu fil-25 ta’ April 2005 u qed jiġi applikat mill-1 ta’ Jannar 2007,
   WARA LI KKUNSIDRAW is-sitwazzjoni ġdida fir-relazzjonijiet bejn ir-Repubblika tat-Taġikistan u l-Unjoni Ewropea li joħorġu mill-adeżjoni fl-UE ta’ żewġ Stati Membri ġodda, li tiftaħ opportunitajiet ġodda u li ġġib magħha sfidi għall-kooperazzjoni bejn ir-Repubblika tat-Taġikistan u l-Unjoni Ewropea,
   FILWAQT LI JQISU x-xewqa tal-Partijiet li jiżguraw il-ksib u t-twettiq tal-għanijiet u l-prinċipji tal-FPK,
   FTIEHMU KIF ĠEJ:
   Artikolu 1
   Ir-Repubblika tal-Bulgarija u r-Rumanija għandhom ikunu Partijiet għall-Ftehim ta’ Sħubija u Kooperazzjoni, li jistabbilixxi Sħubija bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tat-Taġikistan, min-naħa l-oħra, iffirmat fil-Lussemburgu fil-11 ta’ Ottubru 2004 (minn hawn il quddiem “il-Ftehim”) u għandu jadotta u jieħu nota bl-istess mod tal-Istati membri l-oħra, tat-testi tal-Ftehim, kif ukoll tad-Dikjarazzjonijiet Konġunti, Skambji ta’ Ittri, Dikjarazzjonijiet mir-Repubblika tat-Taġikistan annessi mal-Att Finali ffirmat fl-istess data
   Artikolu 2
   Dan il-Protokoll għandu jifforma parti integrali mill-Ftehim.
   Artikolu 3
   1.   Dan il-Protokoll għandu jkun approvat mill-Komunitjiet, mill-Kunsill tal-Unjoni Ewropea f’isem l-Istati Membri, u mir-Repubblika tat-Taġikistan skont il-proċeduri tagħhom stess.
   2.   Il-Partijiet għandhom jinnotifikaw lil xulxin bit-twettiq tal-proċeduri msemmija fil-paragrafu preċedenti. L-istrumenti ta’ approvazzjoni għandhom jiġu ddepożitati fis-Segretarjat Ġenerali tal-Kunsill tal-Unjoni Ewropea.
   Artikolu 4
   1.   Dan il-Protokoll għandu jidħol fis-seħħ fl-istess jum tat-Trattat tal-Adeżjoni sakemm l-istrumenti kollha ta’ approvazzjoni ta’ dan il-Protokoll jiġu ddepożitati sa dik id-data.
   2.   Meta mhux l-istrumenti kollha ta’ approvazzjoni ta’ dan il-Protokoll jkunu ġew depożitati qabel dik id-data, dan il-Protokoll għandu jidħol fis-seħħ fl-ewwel jum tal-ewwel xahar wara d-data tad-depożitu tal-aħħar strument ta’ approvazzjoni.
   3.   Meta mhux l-istrumenti kollha ta’ approvazzjoni ta’ dan il-Protokoll jkunu ġew depożitati sad-data tad-dħul fis-seħħ tal-Ftehim, dan il-Protokoll għandu japplika provviżorjament b’ effett mid-data tad-dħul fis-seħħ tal-Ftehim.
   Artikolu 5
   1.   It-testi tal-Ftehim, l-Att Finali u d-dokumenti annessi miegħu huma mfassla bil-lingwi Bulgari u Rumeni.
   2.   Dawn jinsabu annessi ma’ dan il-Protokoll u huma awtentiċi daqs it-testi fil-lingwi l-oħra li fihom huma mfassla l-Ftehim, l-Att Finali u d-dokumenti annessi miegħu.
   Artikolu 6
   Dan il-Ftehim huwa miktub b’żewġ kopji fil-lingwa Bulgara, Ċeka, Daniża, Olandiża, Ingliża, Estonjana, Finlandiża, Franċiża, Ġermaniża, Griega, Ungeriża, Taljana, Latvjana, Litwana, Maltija, Pollakka, Portugiża, Rumena, Slovakka, Slovena, Spanjola, Żvediża u Taġikistana, b’kull wieħed minn dawn it-testi ugwalment awtentiku.

      Съставено в Брюксел на двадесет и четвърти юни две хиляди и осма година.
      Hecho en Bruselas, el veinticuatro de junio de dosmile ocho.
      V Bruselu dne dvacátého čtvrtého června dva tisíce osm.
      Udfærdiget i Bruxelles den fireogtyvende juni to tusind og otte.
      Geschehen zu Brüssel am vierundzwanzigsten Juni zweitausendacht.
      Kahe tuhande kaheksanda aasta juunikuu kahekümne neljandal päeval Brüsselis.
      Έγινε στις Βρυξέλλες, στις είκοσι τέσσερις Ιουνίου δύο χιλιάδες οκτώ.
      Done at Brussels on the twenty-fourth day of June in the year two thousand and eight.
      Fait à Bruxelles, le vingt-quatre juin deux mille huit.
      Fatto a Bruxelles, addì ventiquattro giugno duemilaotto.
      Briselē, divtūkstoš astotā gada divdesmit ceturtajā jūnijā.
      Priimta du tūkstančiai aštuntų metų birželio dvidešimt ketvirtą dieną Briuselyje.
      Kelt Brüsszelben, a kétezer-nyolcadik év június huszonnegyedik napján.
      Magħmul fi Brussell, fl-erbgħa u għoxrin jum ta' Ġunju tas-sena elfejn u tmienja.
      Gedaan te Brussel, de vierentwintigste juni tweeduizend acht.
      Sporządzono w Brukseli dnia dwudziestego czwartego czerwca roku dwa tysiące ósmego.
      Feito em Bruxelas, em vinte e quatro de Junho de dois mil e oito.
      Încheiat la Bruxelles, la douăzeci și patru iunie două mii opt.
      V Bruseli dňa dvadsiateho štvrtého júna dvetisícosem.
      V Bruslju, dne štiriindvajsetega junija leta dva tisoč osem.
      Tehty Brysselissä kahdentenakymmenentenäneljäntenä päivänä kesäkuuta vuonna kaksituhattakahdeksan.
      Som skedde i Bryssel den tjugofjärde juni tjugohundraåtta.

         За държавите-членки
         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu państw członkowskich
         Pelos Estados-Membros
         Pentru statele membre
         Za členské štáty
         Za države članice
         Jäsenvaltioiden puolesta
         På medlemsstaternas vägnar
         Аз Љониби Давлатњои Аъзо

         За Европсйската общност
         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Pentru Comunitatea Europeană
         Za Európske spoločenstvá
         Za Evropski skupnosti
         Euroopan yhteisöjen puolesta
         På Europeiska gemenskapernas vägnar
         Аз Љониби Иттињоди Аврупо

         За Република Таджикистан
         Por la República de Tayikistán
         Za Republiku Tádžikistán
         For Republikken Tadsjikistan
         Für die Republik Tadschikistan
         Tadžikistani Vabariigi nimel
         Για τη Δημοκρατια του Τατζικισταν
         For the Republic of Tajikistan
         Pour la République du Tadjikistan
         Per la Repubblica del Tagikistan
         Tadžikistānas Republikas vārdā
         Tadžikistano Respublikos vardu
         A Tádzsik Köztársaság részéről
         Għar-Repubblika tat-Taġikistan
         Voor de Republiek Tadzjikistan
         W imieniu Republiki Tadżykistanu
         Pela República do Tajiquistão
         Pentru Republica Tadjikistan
         Za Tadžickú republiku
         Za Republiko Tadžikistan
         Tadžikistanin tasavallan puolesta
         För republiken Tadzjikistan
         Аз Љониби Љумњурин Тољикистон


title: 2010/790/UE: Deċiżjoni tal-Kummissjoni tal- 15 ta’ Diċembru 2010 dwar l-adattament tal-koeffiċjenti korrettivi applikabbli mill- 1 ta’ Awwissu 2009 , l- 1 ta’ Settembru 2009 , l- 1 ta’ Ottubru 2009 , l- 1 ta’ Novembru 2009 , l- 1 ta’ Diċembru 2009 u l- 1 ta’ Jannar 2010 għar-remunerazzjonijiet tal-uffiċjali, l-aġenti temporanji u l-aġenti kuntrattwali tal-Unjoni Ewropea li jwettqu dmirijiethom f’pajjiżi terzi

text:
                  21.12.2010

                  MT

                  Il-Ġurnal Uffiċjali tal-Unjoni Ewropea

                  L 336/50

            DEĊIŻJONI TAL-KUMMISSJONI
      tal-15 ta’ Diċembru 2010
      dwar l-adattament tal-koeffiċjenti korrettivi applikabbli mill-1 ta’ Awwissu 2009, l-1 ta’ Settembru 2009, l-1 ta’ Ottubru 2009, l-1 ta’ Novembru 2009, l-1 ta’ Diċembru 2009 u l-1 ta’ Jannar 2010 għar-remunerazzjonijiet tal-uffiċjali, l-aġenti temporanji u l-aġenti kuntrattwali tal-Unjoni Ewropea li jwettqu dmirijiethom f’pajjiżi terzi
      (2010/790/UE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea, u b’mod partikolari l-Artikolu 336,
      Wara li kkunsidrat ir-Regolamenti tal-Persunal tal-Uffiċjali tal-Komunitajiet Ewropej u s-sistema applikabbli għal impjegati oħrajn ta’ dawn il-Komunitajiet, stabbiliti mir-Regolament (KEE, Euratom, KEFA) Nru 259/68 (1), u b’mod partikolari 13(2), tal-Anness X tiegħu,
      Billi:

                  (1)

                  Skont l-ewwel paragrafu tal-Artikolu 13 tal-Anness X tar-Regolamenti dwar il-Persunal, il-koeffiċjenti korrettivi li għandhom jiġu applikati mill-1 ta’ Lulju 2009 għar-remunerazzjoni ta’ uffiċjali, persunal temporanju u persunal kuntrattwali tal-Unjoni Ewropea li jaqdu dmirijiethom f’pajjiżi terzi u li jitħallas fil-munita tal-pajjiż tal-impjieg, ġew stabbiliti fir-Regolament tal-Kunsill (UE) Nru 768/2010 (2).

                  (2)

                  Jeħtieġ li wħud minn dawn il-koeffiċjenti jiġu adattati f’konformità mal-paragrafu 2 tal-Artikolu 13 tal-Anness X tar-Regolamenti tal-Persunal, b’effett mill-1 ta’ Awwissu 2009, l-1 ta’ Settembru 2009, l-1 ta’ Ottubru 2009, l-1 ta’ Novembru 2009, l-1 ta’ Diċembru 2009 u l-1 ta’ Jannar 2010, fid-dawl li minn statistika li għandha l-Kummissjoni ħareġ fid-dieher li f’ċerti pajjiżi terzi l-varjazzjoni fl-għoli tal-ħajja mkejla skont il-koeffiċjent korrettiv u r-rata tal-kambju korrispondenti qabżet il-5 % minn meta dawn il-koeffiċjenti korrettivi ġew aġġustati l-aħħar,

            ADOTTAT DIN ID-DEĊIŻJONI:
      Artikolu 1
      Il-koeffiċjenti korrettivi applikabbli għar-remunerazzjonijiet tal-uffiċjali, l-aġenti temporanji u l-aġenti b’kuntratt tal-Unjoni Ewropea li jwettqu dmirijiethom f’pajjiżi terzi, u li huma mħallsin fil-munita tal-pajjiż tal-impjieg, għandhom jiġu aġġustati għal ċerti pajjiżi indikati fl-Anness. Dan l-Anness jinkludi sitt tabelli mensili li jindikaw il-pajjiżi kkonċernati kif ukoll id-dati suċċessivi għall-applikazzjoni f’kull pajjiż (l-1 ta’ Awwissu 2009, l-1 ta’ Settembru 2009, l-1 ta’ Ottubru 2009, l-1 ta’ Novembru 2009, l-1 ta’ Diċembru 2009 u l-1 ta’ Jannar 2010).
      Ir-rati tal-kambju użati għall-kalkolu ta’ dawn ir-remunerazzjonijiet huma stabbiliti f’konformità mar-regoli implimenatattivi ddettaljati tar-Regolament Finanzjarju u jikkorrispondu mad-dati differenti indikati fl-ewwel paragrafu.
      Artikolu 2
      Din id-Deċiżjoni għandha tidħol fis-seħħ fl-ewwel jum tax-xahar wara l-pubblikazzjoni tagħha f’Il-Ġurnal Uffiċjali tal-Unjoni Ewropea.

         Magħmul fi Brussell, il-15 ta’ Diċembru 2010.

               Għall-Kummissjoni, f’isem il-President,

            Catherine ASHTON

               Viċi-President

         (1)  ĠU L 56, 4.3.1968, p. 1.

         (2)  ĠU L 228, 31.8.2010, p. 1.

         ANNESS

            AWWISSU 2009

                     Post tal-impjieg

                     Paritajiet ekonomiċi
                     Awwissu 2009

                     Rati ta’ kambju
                     Awwissu 2009 (*)

                     Koeffiċjenti korrettivi
                     Awwissu 2009 (**)

                     L-Eritrea (1)

                     11,28

                     21,6903

                     52,0

                     Il-Ġeorġja

                     1,919

                     2,3805

                     80,6

                     Il-Gana (2)

                     1,009

                     2,0935

                     48,2

                     L-Indoneżja (Ġakarta) (3)

                     10 091

                     13 989,6

                     72,1

                     L-Indoneżja (Banda Aceh) (4)

                     7 989

                     13 989,6

                     57,1

                     Il-Liberja (2)

                     USD 1,265

                     USD 1,4053

                     90,0

                     Il-Moldova

                     9,558

                     15,9211

                     60,0

                     Il-Montenegro

                     0,6456

                     1

                     64,6

                     Is-Serbja (Belgrad) (2)

                     65,28

                     93,045

                     70,2

                     Is-Sudan (Kartum) (5)

                     1,93

                     3,55881

                     54,2

            SETTEMBRU 2009

                     Post tal-impjieg

                     Paritajiet ekonomiċi
                     Settembru 2009

                     Rati tal-kambju
                     Settembru 2009 (***)

                     Koeffiċjenti korrettivi
                     Settembru 2009 (****)

                     L-Eġittu (7)

                     3,272

                     7,9632

                     41,1

                     Il-Gambja (8)

                     24,07

                     38,05

                     63,3

                     Il-Ginea (Konakry)

                     4 456

                     6 793,48

                     65,6

                     Il-Kazakistan (Astana) (7)

                     154,2

                     215,54

                     71,5

                     Sjerra Leone

                     3 745

                     5 088,7

                     73,6

                     Is-Sudan (Kartum) (6)

                     2,035

                     3,63297

                     56,0

                     Timor Leste (9)

                     USD 1,008

                     USD 1,4364

                     70,2

                     Il-Venezwela (10)

                     2,94

                     3,08826

                     95,2

            OTTUBRU 2009

                     Post tal-impjieg

                     Paritajiet ekonomiċi
                     Ottubru 2009

                     Rati tal-kambju
                     Ottubru 2009 (*****)

                     Koeffiċjenti korrettivi
                     Ottubru 2009 (******)

                     L-Albanija

                     89,99

                     134,994

                     66,7

                     Dik li kienet ir-Repubblika Jugoslava tal-Maċedonja (12)

                     39,56

                     61,4321

                     64,4

                     L-Awstralja (12)

                     1,693

                     1,669

                     101,4

                     Il-Kambodja

                     4 435

                     6 186,5

                     71,7

                     Il-Kroazja

                     6,345

                     7,2708

                     87,3

                     L-Eritrea (11)

                     12,34

                     22,4703

                     54,9

                     Il-Ginea Bissaw

                     644,7

                     655,957

                     98,3

                     Il-Mali

                     593,6

                     655,957

                     90,5

                     Il-Kaledonja Ġdida

                     141,4

                     119,332

                     118,5

                     L-Uganda

                     1 965

                     2 839,77

                     69,2

                     Ir-Repubblika Demokratika tal-Kongo (Kinxasa) (13)

                     USD 1,663

                     USD 1,45490

                     114,3

                     Is-Sri Lanka (12)

                     107,3

                     169,169

                     63,4

                     It-Taġikistan

                     3,715

                     6,3745

                     58,3

                     It-Tanzanija

                     1 287

                     1 894,85

                     67,9

                     It-Tajlandja

                     28,36

                     48,906

                     58,0

                     It-Turkija (13)

                     1,742

                     2,168

                     80,4

                     L-Ukraina

                     7,579

                     11,746

                     64,5

                     Iż-Żambja (13)

                     3 830

                     6 820,88

                     56,2

            NOVEMBRU 2009

                     Post tal-impjieg

                     Paritajiet ekonomiċi
                     Novembru 2009

                     Rati tal-kambju
                     Novembru 2009 (*******)

                     Koeffiċjenti korrettivi
                     Novembru 2009 (********)

                     L-Alġerija

                     74,7

                     107,642

                     69,4

                     L-Eġittu (15)

                     3,544

                     8,26565

                     42,9

                     L-Indoneżja (Banda Aceh) (14)

                     8 536

                     14 188,1

                     60,2

                     L-Iżrael

                     5,351

                     5,5483

                     96,4

                     Il-Kazakistan (Almaty)

                     172

                     226,55

                     75,9

                     Il-Kazakistan (Astana) (15)

                     162,9

                     226,55

                     71,9

                     Il-Kirgiżistan

                     48,82

                     64,4757

                     75,7

                     Il-Laos (17)

                     9 584

                     12 734

                     75,3

                     Il-Libanu

                     1 638

                     2 229,29

                     73,5

                     In-Nepal (17)

                     79,66

                     111,64

                     71,4

                     Ir-Russja

                     40,41

                     43,1957

                     93,6

                     Iċ-Ċad

                     751,4

                     655,957

                     114,6

                     Il-Venezwela (16)

                     3,172

                     3,17543

                     99,9

            DIĊEMBRU 2009

                     Post tal-impjieg

                     Paritajiet ekonomiċi
                     Diċembru 2009

                     Rati tal-kambju
                     Diċembru 2009 (*********)

                     Koeffiċjenti korrettivi
                     Diċembru 2009 (**********)

                     L-Arabja Sawdija

                     4,174

                     5,5885

                     74,7

                     Il-Kongo (Brazzaville)

                     725

                     655,957

                     110,5

                     Kuba

                     USD 1,105

                     USD 1,4918

                     74,1

                     L-Eritrea (18)

                     13,43

                     22,8273

                     58,8

                     Il-Gambja (21)

                     25,54

                     40,1

                     63,7

                     Il-Gana (19)

                     1,069

                     2,155

                     49,6

                     Il-Gwatemala

                     8,18

                     12,3745

                     66,1

                     Ħaiti

                     60,46

                     64,591

                     93,6

                     Il-Gżejjer Solomon

                     10,68

                     11,7695

                     90,7

                     L-Indja

                     38,84

                     69,5925

                     55,8

                     Il-Liberja (19)

                     USD 1,38

                     USD 1,4918

                     92,5

                     Il-Madagaskar

                     2 140

                     2 907,57

                     73,6

                     Il-Malasja

                     158,9

                     213,936

                     74,3

                     Il-Malawi

                     3,289

                     5,0587

                     65,0

                     Il-Paragwaj

                     4 341

                     7 186,56

                     60,4

                     Ir-Repubblika Demokratika tal-Kongo (Kinxasa) (22)

                     USD 1,772

                     USD 1,4918

                     118,8

                     Is-Serbja (Belgrad) (19)

                     69,83

                     94,412

                     74,0

                     Is-Sudan (Kartum) (20)

                     2,19

                     3,52542

                     62,1

                     Is-Surinam

                     1,92

                     4,18

                     45,9

                     It-Turkija (22)

                     1,831

                     2,283

                     80,2

                     Il-Vjetnam

                     12 873

                     29 495,2

                     43,6

                     Iż-Żambja (22)

                     4 038

                     6 974,14

                     57,9

            JANNAR 2010

                     Post tal-impjieg

                     Paritajiet ekonomiċi
                     Jannar 2010

                     Rati ta’ kambju
                     Jannar 2010 (***********)

                     Koeffiċjenti korrettivi
                     Jannar 2010 (************)

                     Dik li kienet ir-Repubblika Jugoslava tal-Maċedonja (26)

                     37,26

                     61,447

                     60,6

                     L-Arġentina

                     3,219

                     5,4559

                     59,0

                     L-Awstralja (26)

                     1,596

                     1,6036

                     99,5

                     L-Etjopja

                     14,33

                     18,2782

                     78,4

                     L-Indoneżja (Ġakarta) (23)

                     9 550

                     13 511,5

                     70,7

                     L-Islanda

                     144,5

                     180,96

                     79,9

                     Il-Kosovo (Pristina)

                     0,5854

                     1

                     58,5

                     Il-Laos (27)

                     8 875

                     12 174

                     72,9

                     Il-Libja

                     1,018

                     1,7683

                     57,6

                     In-Nepal (27)

                     74

                     107,83

                     68,6

                     In-Niġer

                     593,3

                     655,957

                     90,4

                     Samoa

                     2,891

                     3,61939

                     79,9

                     Is-Sri Lanka (26)

                     114,1

                     163,139

                     69,9

                     Timor Leste (24)

                     USD 1,083

                     USD 1,4338

                     75,5

                     Il-Venezwela (25)

                     3,357

                     3,0788

                     109,0

            (*)  1 EURO =
               x
             unitajiet ta’ munita nazzjonali (USD għall-: Kuba, El Salvador, l-Ekwador, il-Liberja, ir-Repubblika Demokratika tal-Kongo, Timor Leste).

            (**)  Brussell = 100.

            (1)  Il-koeffiċjent għal dan il-post hu adattat tliet darbiet: għal Awwissu, Ottubru u Diċembru.

            (2)  Il-koeffiċjent għal dan il-post hu adattat darbtejn: għal Awwissu u Diċembru.

            (3)  Il-koeffiċjent għal dan il-post hu adattat darbtejn: għal Awwissu 2009 u Jannar 2010.

            (4)  Il-koeffiċjent għal dan il-post hu adattat darbtejn: għal Awwissu u Novembru.

            (5)  Il-koeffiċjent għal dan il-post hu adattat tliet darbiet: għal Awwissu, Settembru u Diċembru.

            (***)  1 EURO =
               x
             unitajiet ta’ munita nazzjonali (USD għall-: Kuba, El Salvador, l-Ekwador, il-Liberja, ir-Repubblika Demokratika tal-Kongo, Timor Leste).

            (****)  Brussell = 100.

            (6)  Il-koeffiċjent għal dan il-post hu adattat tliet darbiet: għal Awwissu, Settembru u Diċembru.

            (7)  Il-koeffiċjent għal dan il-post hu adattat darbtejn: għal Settembru u Novembru.

            (8)  Il-koeffiċjent għal dan il-post hu adattat darbtejn: għal Settembru u Diċembru.

            (9)  Il-koeffiċjent għal dan il-post hu adattat darbtejn: għal Settembru 2009 u Jannar 2010.

            (10)  Il-koeffiċjent għal dan il-post hu adattat tliet darbiet: għal Settembru u Novembru 2009 u Jannar 2010.

            (*****)  1 EURO =
               x
             unitajiet ta’ munita nazzjonali (USD għall-: Kuba, El Salvador, l-Ekwador, il-Liberja, ir-Repubblika Demokratika tal-Kongo, Timor Leste).

            (******)  Brussell = 100.

            (11)  Il-koeffiċjent għal dan il-post hu adattat tliet darbiet: għal Awwissu, Ottubru u Diċembru.

            (12)  Il-koeffiċjent għal dan il-post hu adattat darbtejn: għal Ottubru 2009 u Jannar 2010.

            (13)  Il-koeffiċjent għal dan il-post hu adattat darbtejn: għal Ottubru u Diċembru.

            (*******)  1 EURO =
               x
             unitajiet ta’ munita nazzjonali (USD għall-: Kuba, El Salvador, l-Ekwador, il-Liberja, ir-Repubblika Demokratika tal-Kongo, Timor Leste).

            (********)  Brussell = 100.

            (14)  Il-koeffiċjent għal dan il-post hu adattat darbtejn: għal Awwissu u Novembru.

            (15)  Il-koeffiċjent għal dan il-post hu adattat darbtejn: għal Settembru u Novembru.

            (16)  Il-koeffiċjent għal dan il-post hu adattat tliet darbiet: għal Settembru u Novembru 2009 u Jannar 2010.

            (17)  Il-koeffiċjent għal dan il-post hu adattat darbtejn: għal Novembru 2009 u Jannar 2010.

            (*********)  1 EURO =
               x
             unitajiet ta’ munita nazzjonali (USD għall-: Kuba, El Salvador, l-Ekwador, il-Liberja, ir-Repubblika Demokratika tal-Kongo, Timor Leste).

            (**********)  Brussell = 100.

            (18)  Il-koeffiċjent għal dan il-post hu adattat tliet darbiet: għal Awwissu, Ottubru u Diċembru.

            (19)  Il-koeffiċjent għal dan il-post hu adattat darbtejn: għal Awwissu u Diċembru.

            (20)  Il-koeffiċjent għal dan il-post hu adattat tliet darbiet: għal Awwissu, Settembru u Diċembru.

            (21)  Il-koeffiċjent għal dan il-post hu adattat darbtejn: għal Settembru u Diċembru.

            (22)  Il-koeffiċjent għal dan il-post hu adattat darbtejn: għal Ottubru u Diċembru.

            (***********)  1 EURO =
               x
             unitajiet ta’ munita nazzjonali (USD għall-: Kuba, El Salvador, l-Ekwador, il-Liberja, ir-Repubblika Demokratika tal-Kongo, Timor Leste).

            (************)  Brussell = 100.

            (23)  Il-koeffiċjent għal dan il-post hu adattat darbtejn: għal Awwissu 2009 u Jannar 2010.

            (24)  Il-koeffiċjent għal dan il-post hu adattat darbtejn: għal Settembru 2009 u Jannar 2010.

            (25)  Il-koeffiċjent għal dan il-post hu adattat tliet darbiet: għal Settembru u Novembru 2009 u Jannar 2010.

            (26)  Il-koeffiċjent għal dan il-post hu adattat darbtejn: għal Ottubru 2009 u Jannar 2010.

            (27)  Il-koeffiċjent għal dan il-post hu adattat darbtejn: għal Novembru 2009 u Jannar 2010.


title: Id-Deċiżjoni tal-Kunsill tas-7 ta’ Novembru 2000 dwar l-adeżjoni mill-Komunità Ewropea għall-Kummissjoni Ekonomika tan-Nazzjonijiet Uniti għar-Regomanet Ewropew Nru 67 dwar l-approvazzjoni ta’ tagħmir speċjali għall-vetturi bil-mutur li jaħdmu bil-gass likwifikat minn żejt mhux maħdum

text:
Avviż Legali Importanti

|

32000D0710

Official Journal L 290 , 17/11/2000 P. 0029 - 0029

		Id-Deċiżjoni tal-Kunsilltas-7 ta’ Novembru 2000dwar l-adeżjoni mill-Komunità Ewropea għall-Kummissjoni Ekonomika tan-Nazzjonijiet Uniti għar-Regomanet Ewropew Nru 67 dwar l-approvazzjoni ta’ tagħmir speċjali għall-vetturi bil-mutur li jaħdmu bil-gass likwifikat minn żejt mhux maħdum(2000/710/KE)IL-KUNSILL TA’ L-UNJONI EWROPEA,Wara li kkunsidrat it-Trattat li jistabbilixxi l-Komunità Ewropea,Wara li kkunsidra d-Deċiżjoni tal-Kunsill 97/836/KE tas-27 ta’ Novembru 1997 bil-ħsieb ta’ l-adeżjoni mill-Komunità Ewropea għall-Ftehim tal-Kummissjoni Ekonomika tan-Nazzjonijiet Uniti għall-Ewropa dwar l-adozzjoni ta’ preskrizzjonijiet uniformi tekniċi għal vetturi bil-mutur, tagħmir u partijiet li jistgħu jitwaħħlu ma’ u/jew jintużaw fuq vetturi bil-mutur u l-kondizzjonijiet għar-rikonoxximent reċiproku ta’ approvazzjonijiet mogħtija fuq il-bażi ta’ dawn il-preskrizzjonijiet ("Ftehim Rivedut ta’ l-1958") [1], u b’mod partikolari l-Artikolu 3(3) u tieni inċiż ta’ l-Artikolu 4(2) tiegħu,Wara li kkunsidra l-proposta mill-Kummissjoni,Wara li kkunsidrat il-kunsens tal-Parlament Ewropew [2],Billi:(1) Il-verżjoni emendata tar-Regolament Nru 67 dwar l-aprrovazzjoni ta’ tagħmir speċjali għal vetturi bil-mutur li jitħaddmu b’gass likwifikat minn żejt mhux raffinat għandha tneħħi l-ostakoli tekniċi għall-kummerċ f’vetturi bil-mutur bejn il-Partijiet Kontraenti fir-rigward tat-tagħmir speċjali mwaħħal ma’ dawk il-vetturi bil-mutur. Il-ħtiġiet uniformi ta’ dak ir-Regolament jiżguraw livell għoli ta’ sigurezza u ta’ protezzjoni ambjentali.(2) Il-Partijiet Kontraenti ġew notifikati bil-verżjoni emendata tar-Regolament Nru 67, li għandu jiħdol fis-seħħ, fil-Partijiet Kontraenti kollha li ma kkomunikawx l-opposizzjoni tagħhom, fid-data/i speċifikata/i fih fil-forma ta’ Regolament mehmuż mal-Ftehim rivedut ta’ l-1958.(3) Ir-Regolament Nru 67 għandu jiġi inkorporat fis-sistema ta’ approvazzjoni għal vetturi u għandu għalhekk jissupplimenta l-leġislazzjoni tal-Komunità fis-seħħe fil-present,IDDEĊIEDA KIF ĠEJ:Artikolu UnikuIl-Komunità Ewropea għandha għandha tkun parti mill-Kummissjoni Ekonomika tan-Nazzjonijiet Uniti għar-Regolament ta’ l-Ewropa Nru 67 dwar l-approvazzjoni ta’ tagħmir speċjali għal vetturi bil-mutur li jitħaddmu minn gass likwifikat minn żejt mhux raffinat, kif emendat u kif notifikat lill-Partijiet Kontraenti, jekk il-miżura jew l-emenda tidħol fis-seħħ f’data/i speċifikata/i fih.Magħmul fi Brussel, fis-7 ta’ Novembru 2000.Għall-KunsillIl-PresidentD. Voynet[1] ĠU L 346, tas-17.12.1997, p. 78.[2] Kunsens tal-Parlament Ewropew tat-3 ta’ Ottubru 2000 (għadu mhux ippublikat fil-Ġurnal Uffiċjali).--------------------------------------------------


title: Deċiżjoni tal-Kummissjoni tal- 15 ta' Ġunju 2011 li taħtar membri u sostituti tal-Kumitat Pedjatriku biex jirrappreżentaw professjonisti tas-saħħa u assoċjazzjonijiet tal-pazjenti  Test b’relevanza għaż-ŻEE

text:
               16.6.2011

               MT

               Il-Ġurnal Uffiċjali tal-Unjoni Ewropea

               C 176/2

         DEĊIŻJONI TAL-KUMMISSJONI
   tal-15 ta' Ġunju 2011
   li taħtar membri u sostituti tal-Kumitat Pedjatriku biex jirrappreżentaw professjonisti tas-saħħa u assoċjazzjonijiet tal-pazjenti
   (Test b’relevanza għaż-ŻEE)
   2011/C 176/02
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1901/2006 tal-Parlament Ewropew u tal-Kunsill tat-12 ta' Diċembru 2006 dwar prodotti mediċinali għall-użu pedjatriku u li jemenda r-Regolament (KEE) Nru 1768/92, id-Direttiva 2001/20/KE, id-Direttiva 2001/83/KE u r-Regolament (KE) Nru 726/2004 (1), u b'mod partikolari l-Artikolu 4(1) tiegħu,
   Billi:

               (1)

               L-Artikolu 4(1) tar-Regolament (KE) Nru 1901/2006 jirrikjedi li l-Kummissjoni taħtar rappreżentanti ta' professjonisti tas-saħħa u assoċjazzjonijiet tal-pazjenti għall-Kumitat Pedjatriku tal-Aġenzija Ewropea tal-Mediċini.

               (2)

               Skont l-Artikolu 4(1) tar-Regolament (KE) Nru 1901/2006, saret sejħa pubblika għal turija ta' interess mill-Kummissjoni. Il-Parlament Ewropew ġie kkonsultat dwar ir-riżultat tal-valutazzjoni tal-applikazzjonijiet li waslu fil-qafas ta' din is-sejħa għal turija ta' interess.

               (3)

               Il-membri u s-sostituti tal-Kumitat għandhom jinħatru għal perjodu ta' tliet snin li jibda mill-1 ta’ Awwissu 2011.

         ADOTTAT DIN ID-DEĊIŻJONI:
   Artikolu uniku
   1.   Dawn li ġejjin huma permezz ta' dan maħtura membri u sostituti tal-Kumitat Pedjatriku, biex jirrappreżentaw il-professjonisti tas-saħħa għal terminu ta' tliet snin minn 1 ta’ Awwissu 2011:

               —

               Membru: Jean Pierre ABOULKER;

               —

               Sostitut: Alexandra COMPAGNUCCI;

               —

               Membru: Adriana CECI;

               —

               Sostitut: Paolo PAOLUCCI.

               —

               Membru: Anthony James NUNN,

               —

               Sostitut: André RIEUTORD.

         2.   Dawn li ġejjin huma permezz ta' dan maħtura membri u sostituti tal-Kumitat li jirrappreżenta l-organizzazzjonijiet tal-pazjenti għal terminu ta' tliet snin mill-1 ta’ Awwissu 2011:

               —

               Membru: Matthias KELLER,

               —

               Sostitut: Gerlind BODE,

               —

               Membru: Michal ODERMARSKY;

               —

               Sostitut: Milena STEVANOVIC;

               —

               Membru: Tsvetana SCHYNS-LIHARSKA;

               —

               Sostitut: Gérard NGUYEN.

      Magħmul fi Brussell, il-15 ta’ Ġunju 2011.

            Għall-Kummissjoni

         John DALLI

            Membru tal-Kummissjoni

      (1)  ĠU L 378, 27.12.2006, p. 1.


title: Deċiżjoni tal-Kunsill 2011/514/PESK tat-22 ta’ Novembru 2010 dwar l-iffirmar u l-konklużjoni tal-Ftehim bejn l-Unjoni Ewropea u r-Repubblika tas-Serbja dwar il-proċeduri ta’ sigurtà għall-iskambju u l-protezzjoni ta’ informazzjoni klassifikata

text:
               23.8.2011

               MT

               Il-Ġurnal Uffiċjali tal-Unjoni Ewropea

               L 216/1

         DEĊIŻJONI TAL-KUNSILL 2011/514/PESK
   tat-22 ta’ Novembru 2010
   dwar l-iffirmar u l-konklużjoni tal-Ftehim bejn l-Unjoni Ewropea u r-Repubblika tas-Serbja dwar il-proċeduri ta’ sigurtà għall-iskambju u l-protezzjoni ta’ informazzjoni klassifikata
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea (“TUE”), b'mod partikolari l-Artikolu 37 tiegħu, u t-Trattat dwar il-Funzjonament tal-Unjoni Ewropea (“TFUE”), b'mod partikolari l-Artikolu 218(5) u l-ewwel subparagrafu tal-Artikolu 218(6) tiegħu,
   Wara li kkunsidra l-proposta tar-Rappreżentant Għoli tal-Unjoni għall-Affarijiet Barranin u l-Politika ta’ Sigurtà (“RGħ”),
   Billi:

               (1)

               Fil-laqgħa tiegħu tat-22 ta’ Marzu 2010, il-Kunsill iddeċieda li jawtorizza lir-RGħ biex jiftaħ negozjati, skont l-Artikolu 37 tat-TUE u f'konformità mal-proċedura stabbilita fl-Artikolu 218(3) tat-TFUE sabiex jikkonkludi Ftehim dwar is-sigurtà tal-informazzjoni bejn l-Unjoni Ewropea u r-Repubblika tas-Serbja.

               (2)

               Wara dik l-awtorizzazzjoni, ir-RGħ innegozja Ftehim mar-Repubblika tas-Serbja dwar il-proċeduri ta’ sigurtà għall-iskambju u l-protezzjoni ta’ informazzjoni klassifikata.

               (3)

               Il-Ftehim għandu jiġi approvat,

         ADOTTA DIN ID-DEĊIŻJONI:
   Artikolu 1
   Il-Ftehim bejn l-Unjoni Ewropea u r-Repubblika tas-Serbja dwar il-proċeduri ta’ sigurtà għall-iskambju u l-protezzjoni ta’ informazzjoni klassifikata huwa b'dan approvat f'isem l-Unjoni.
   It-test tal-Ftehim huwa mehmuż ma’ din id-Deċiżjoni.
   Artikolu 2
   Il-President tal-Kunsill huwa b'dan awtorizzat jinnomina il-persuna jew persuni li jkollhom is-setgħa li jiffirmaw il-Ftehim sabiex tintrabat l-Unjoni.
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, it-22 ta’ Novembru 2010.

            Għall-Kunsill

            Il-President

         S. VANACKERE

    ---documentbreak---

               23.8.2011

               MT

               Il-Ġurnal Uffiċjali tal-Unjoni Ewropea

               L 216/2

         TRADUZZJONI
   FTEHIM
   bejn l-Unjoni Ewropea u r-Repubblika tas-Serbja dwar il-proċeduri ta’ sigurtà għall-iskambju u l-protezzjoni ta’ informazzjoni klassifikata
   L-UNJONI EWROPEA, minn hawn ’il quddiem imsejħa “l-UE”,
   u
   R-REPUBBLIKA TAS-SERBJA,
   minn hawn ’il quddiem imsejħin “il-Partijiet”;
   WARA LI KKUNSIDRAW li l-Partijiet jikkondividu l-objettivi li jsaħħu s-sigurtà tagħhom stess b’kull mod;
   WARA LI KKUNSIDRAW li l-Partijiet jaqblu li għandhom jiġu żviluppati bejniethom konsultazzjonijiet u kooperazzjoni dwar kwistjonijiet ta’ interess komuni relatati mas-sigurtà;
   WARA LI KKUNSIDRAW li, f’dan il-kuntest, teżisti għalhekk ħtieġa permanenti għall-iskambju ta’ informazzjoni klassifikata bejn il-Partijiet;
   WAQT LI JIRRIKONOXXU li konsultazzjoni u kooperazzjoni sħiħa u effettiva tista’ teħtieġ l-aċċess għal informazzjoni klassifikata u l-iskambju tagħha u ta’ materjal relatat tal-Partijiet;
   KONXJI li tali aċċess għal, u skambju ta’, informazzjoni klassifikata u materjal relatat jeħtieġu li jittieħdu miżuri adegwati ta’ sigurtà,
   FTIEHMU KIF ĠEJ:
   Artikolu 1
   1.   Sabiex jintlaħqu l-objettivi tat-tisħiħ tas-sigurtà ta’ kull wieħed mill-Partijiet b’kull mod, il-Ftehim bejn l-UE u r-Repubblika tas-Serbja dwar il-proċeduri ta’ sigurtà għall-iskambju u l-protezzjoni ta’ informazzjoni klassifikata (minn hawn ’il quddiem “il-Ftehim”) għandu japplika għal informazzjoni jew materjal ikklassifikat fi kwalunkwe forma u fi kwalunkwe qasam jew ipprovduti inkella skambjati bejn il-Partijiet.
   2.   Kull Parti għandha tipproteġi l-informazzjoni klassifikata li tirċievi mill-Parti l-oħra minn żvelar mhux awtorizzat f’konformità mat-termini mniżżlin hawnhekk u f’konformità mal-liġijiet u r-regolamenti rispettivi tal-Partijiet.
   Artikolu 2
   Għall-finijiet ta’ dan il-Ftehim, “informazzjoni klassifikata” għandha tfisser kwalunkwe informazzjoni jew materjal, fi kwalunkwe forma, li:

               (a)

               jiġu ddeterminati minn waħda mill-Partijiet bħala li jeħtieġu protezzjoni, billi l-iżvelar mhux awtorizzat tagħhom jista’ joħloq livelli varji ta’ dannu jew ħsara għall-interessi tar-Repubblika tas-Serbja, jew tal-UE jew ta’ Stat Membru wieħed jew aktar tagħha; u

               (b)

               ikollhom marka ta’ klassifikazzjoni.

         Artikolu 3
   L-istituzzjonijiet u l-entitajiet tal-UE li għalihom japplika dan il-Ftehim għandhom ikunu: il-Kunsill Ewropew, il-Kunsill tal-Unjoni Ewropea (minn hawn ’il quddiem “il-Kunsill”), is-Segretarjat Ġenerali tal-Kunsill, ir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà, is-Servizz Ewropew għall-Azzjoni Esterna (minn hawn ’il quddiem “is-SEAE”) u l-Kummissjoni Ewropea. Għall-finijiet ta’ dan il-Ftehim, dawn l-istituzzjonijiet u l-entitajiet għandhom jissejħu “l-UE”.
   Artikolu 4
   Kull waħda mill-Partijiet, u l-entitajiet tagħhom kif imsemmija fl-Artikolu 3, għandha tiżgura li jkollha fis-seħħ sistema ta’ sigurtà u miżuri ta’ sigurtà, ibbażati fuq il-prinċipji bażiċi u l-istandards minimi ta’ sigurtà stabbiliti fil-liġijiet jew fir-regolamenti rispettivi tagħhom, u riflessi fl-arranġamenti ta’ sigurtà li għandhom jiġu stabbiliti skont l-Artikolu 12, sabiex ikun żgurat li qed jiġi applikat livell ekwivalenti ta’ protezzjoni għal informazzjoni klassifikata pprovduta jew skambjata taħt dan il-Ftehim.
   Artikolu 5
   Kull waħda mill-Partijiet, u l-entitajiet tagħhom kif imsemmija fl-Artikolu 3, għandha:

               (a)

               tipproteġi l-informazzjoni klassifikata pprovduta minn jew skambjata mal-Parti l-oħra taħt dan il-Ftehim b’mod li jkun mill-inqas ekwivalenti għal dik mogħtija lilha mill-Parti provvedenti;

               (b)

               tiżgura li l-informazzjoni klassifikata pprovduta jew skambjata taħt dan il-Ftehim iżżomm il-marka tal-klassifikazzjoni ta’ sigurtà mogħtija lilha mill-Parti provvedenti, u li ma tbaxxix il-livell tal-klassifikazzjoni tagħha jew tiddeklassifikaha mingħajr kunsens bil-miktub minn qabel tal-Parti provvedenti. Il-Parti riċeventi għandha tipproteġi l-informazzjoni klassifikata skont id-dispożizzjonijiet stabbiliti fir-regolamenti ta’ sigurtà tagħha stess għal informazzjoni jew materjal li jkollu klassifikazzjoni ta’ sigurtà ekwivalenti kif speċifikat fl-Artikolu 7;

               (c)

               ma tużax tali informazzjoni klassifikata għal għanijiet li mhumiex dawk stabbiliti mill-oriġinatur jew dawk li għalihom tiġi pprovduta jew skambjata l-informazzjoni;

               (d)

               ma tiżvelax tali informazzjoni klassifikata lil partijiet terzi, jew lil kwalunkwe istituzzjoni jew entità tal-UE mhux imsemmija fl-Artikolu 3, mingħajr il-kunsens bil-miktub minn qabel tal-Parti provvedenti;

               (e)

               ma tippermettix l-aċċess għal informazzjoni klassifikata lil individwi ħlief jekk ikollhom il-ħtieġa ta’ tagħrif u jkunu ngħataw l-approvazzjoni adatta tas-sigurtà u awtorizzati mill-Parti rilevanti;

               (f)

               tiżgura s-sigurtà tal-faċilitajiet fejn tinżamm l-informazzjoni klassifikata pprovduta mill-Parti l-oħra; u

               (g)

               tiżgura li l-individwi kollha li għandhom aċċess għal informazzjoni klassifikata huma infurmati bir-responsabbiltajiet tagħhom li jipproteġu l-informazzjoni skont ir-regoli u r-regolamenti applikabbli.

         Artikolu 6
   1.   L-informazzjoni klassifikata għandha tiġi żvelata jew rilaxxata f’konformità mal-prinċipju tal-kunsens tal-oriġinatur.
   2.   Sabiex isir rilaxx lil riċevituri oħra diversi mill-Partijiet, ser tittieħed deċiżjoni dwar l-iżvelar jew ir-rilaxx ta’ informazzjoni klassifikata mill-Parti riċeventi fuq bażi ta’ każ b’każ suġġett għall-kunsens tal-Parti provvedenti u skont il-prinċipju tal-kunsens tal-oriġinatur.
   3.   Ma għandu jkun possibbli l-ebda rilaxx ġeneriku sakemm ma jkunux ġew maqbula proċeduri bejn il-Partijiet rigward ċerti kategoriji ta’ informazzjoni, rilevanti għall-ħtiġiet speċifiċi tagħhom.
   4.   Xejn f’dan il-Ftehim ma għandu jitqies bħala bażi għal rilaxx mandatorju ta’ informazzjoni klassifikata bejn il-Partijiet.
   5.   L-informazzjoni klassifikata riċevuta mill-Parti provvedenti tista’ tiġi pprovduta lil kuntrattur jew lil kuntrattur prospettiv biss bil-kunsens bil-miktub minn qabel tal-Parti provvedenti. Qabel tali rilaxx, il-Parti riċeventi għandha tiżgura li l-kuntrattur jew il-kuntrattur prospettiv u l-faċilità tal-kuntrattur huma kapaċi jipproteġu l-informazzjoni u jkollhom approvazzjoni ta’ sigurtà adegwata.
   Artikolu 7
   Sabiex jiġi stabbilit livell ekwivalenti ta’ protezzjoni għal informazzjoni klassifikata pprovduta jew skambjata bejn il-Partijiet, il-klassifikazzjonijiet tas-sigurtà għandhom jikkorrispondu kif ġej:

               UE

               Repubblika tas-Serbja

               RESTREINT UE

               ИНТΕРНО РС jew INTERNO RS

               CONFIDENTIEL UE

               ПОΒΕРЉИВО РС jew POVERLJIVO RS

               SECRET UE

               СТРОГО ПОΒΕРЉИВО РС jew STROGO POVERLJIVO RS

               TRES SECRET UE/EU TOP SECRET

               ДРЖАВНА ТАЈНА РС jew DRŽAVNA TAJNA RS

         Artikolu 8
   1.   Il-Partijiet għandhom jiżguraw li l-persuni kollha li, fit-twettiq tad-dmirijiet uffiċjali tagħhom jeħtieġu aċċess, jew li d-dmirijiet jew il-funzjonijiet tagħhom jistgħu jagħtu aċċess, għal informazzjoni klassifikata CONFIDENTIEL UE, ПОΒΕРЉИВО РС jew POVJERLJIVO RS, jew ogħla, ipprovduta jew skambjata taħt dan il-Ftehim ikunu ngħataw l-approvazzjoni ta’ sigurtà adegwata qabel ma dawn jingħataw aċċess għal tali informazzjoni.
   2.   Il-proċeduri għall-approvazzjoni tas-sigurtà għandhom jitfasslu biex jiġi determinat jekk individwu jistax, b’kont meħud tal-lealtà u l-affidabbiltà tiegħu, ikollu aċċess għal informazzjoni klassifikata.
   Artikolu 9
   Il-Partijiet għandhom jipprovdu assistenza reċiproka fir-rigward tas-sigurtà tal-informazzjoni klassifikata pprovduta jew skambjata taħt dan il-Ftehim u materji ta’ interess komuni ta’ sigurtà. L-awtoritajiet imsemmija fl-Artikolu 12 għandhom imexxu konsultazzjonijiet u żjajjar ta’ evalwazzjoni reċiproċi ta’ sigurtà biex tiġi stmata l-effettività tal-arranġamenti tas-sigurtà fil-qasam tar-responsabbiltà rispettiva tagħhom stabbiliti skont dak l-Artikolu.
   Artikolu 10
   1.   Għall-fini ta’ dan il-Ftehim:

               (a)

               fir-rigward tal-UE, il-korrispondenza kollha għandha tintbagħat mill-Uffiċjal Kap tar-Reġistru tal-Kunsill u għandha tintbagħat minnu/minnha lill-Istati Membri u l-entitajiet imsemmija fl-Artikolu 3, soġġett għall-paragrafu 2;

               (b)

               fir-rigward tar-Repubblika tas-Serbja, il-korrispondenza kollha għandha tintbagħat permezz tal-Uffiċċju tal-Kunsill għas-Sigurtà Nazzjonali u l-Protezzjoni ta’ Informazzjoni Klassifikata.

         2.   Madankollu, il-korrispondenza minn Parti waħda li tkun aċċessibbli biss għal uffiċjali, organi jew servizzi kompetenti speċifiċi ta’ dik il-Parti tista’, għal raġunijiet operattivi, tiġi indirizzata u tkun aċċessibbli biss għal uffiċjali, organi jew servizzi kompetenti speċifiċi tal-Parti l-oħra magħżula b’mod speċifiku bħala riċevituri, b’kont meħud tal-kompetenzi tagħhom u skont il-prinċipju ta’ ħtieġa ta’ tagħrif. Sa fejn tkun ikkonċernata l-UE, tali korrispondenza għandha tiġi trasmessa permezz tal-Uffiċjal Kap tar-Reġistru tal-Kunsill, l-Uffiċjal Kap tar-Reġistru tal-Kummissjoni Ewropea, jew l-Uffiċjal Kap tar-Reġistru tas-SEAE, kif adatt. Sa fejn tkun ikkonċernata r-Repubblika tas-Serbja, tali korrispondenza għandha tiġi trasmessa permezz tal-Uffiċjal Kap tar-Reġistru tal-Missjoni tar-Repubblika tas-Serbia għall-UE.
   Artikolu 11
   Il-Ministru tal-Affarijiet Barranin tar-Repubblika tas-Serbja, is-Segretarju-Ġenerali tal-Kunsill u l-Membru tal-Kummissjoni Ewropea responsabbli għal kwistjonijiet ta’ siġurtà għandhom jissorveljaw l-implimentazzjoni ta’ dan il-Ftehim.
   Artikolu 12
   1.   Sabiex dan il-Ftehim jiġi implimentat, għandhom jiġu stabbiliti arranġamenti ta’ sigurtà bejn it-tliet awtoritajiet indikati hawn taħt, fejn kull waħda taġixxi taħt id-direzzjoni u f’isem is-superjuri organizzattivi tagħha, sabiex jiġu stabbiliti l-istandards għall-protezzjoni reċiproka ta’ informazzjoni klassifikata soġġett għal dan il-Ftehim:

               —

               l-Uffiċċju tal-Kunsill għas-Sigurtà Nazzjonali u l-Protezzjoni ta’ Informazzjoni Klassifikata, għal informazzjoni kklassifikata pprovduta lir-Repubblika tas-Serbja taħt dan il-Ftehim;

               —

               l-uffiċċju tas-Sigurtà tas-Segretarjat Ġenerali tal-Kunsill, għal informazzjoni klassifikata pprovduta lill-UE taħt dan il-Ftehim;

               —

               id-Direttorat tas-Sigurtà tal-Kummissjoni Ewropea, għal informazzjoni klassifikata pprovduta jew skambjata taħt dan il-Ftehim fi ħdan il-Kummissjoni Ewropea u fil-bini tagħha.

         2.   Qabel ma tiġi pprovduta jew skambjata informazzjoni klassifikata bejn il-Partijiet taħt dan il-Ftehim, l-awtoritajiet tas-sigurtà kompetenti msemmijin fil-paragrafu 1 għandhom jaqblu li l-Parti riċeventi tkun tista’ tipproteġi l-informazzjoni b’mod konsistenti mal-arranġamenti ta’ sigurtà li għandhom jiġu stabbiliti skont dak il-paragrafu.
   Artikolu 13
   1.   L-awtorità kompetenti ta’ kwalunkwe Parti msemmija fl-Artikolu 12 għandha tinforma immedjatament lill-awtorità kompetenti tal-Parti l-oħra bi kwalunkwe każ ta’ żvelar mhux awtorizzat ippruvat jew suspettat jew telf ta’ informazzjoni klassifikata pprovduta minn dik il-Parti, u għandha twettaq investigazzjoni u għandha tirrapporta r-riżultati lill-Parti l-oħra.
   2.   L-awtoritajiet kompetenti msemmijin fl-Artikolu 12 għandhom jistabbilixxu l-proċeduri li għandhom jiġu segwiti f’każijiet bħal dawn.
   Artikolu 14
   Kull Parti għandha tassumi l-ispejjeż tagħha stess fl-implimentazzjoni ta’ dan il-Ftehim.
   Artikolu 15
   Xejn f’dan il-Ftehim m’għandu jbiddel il-ftehimiet jew l-arranġamenti eżistenti bejn il-Partijiet, lanqas ftehimiet bejn ir-Repubblika tas-Serbja u l-Istati Membri tal-UE. Dan il-Ftehim m’għandux jipprekludi lill-Partijiet milli jikkonkludu ftehimiet oħra relatati mal-provvediment jew l-iskambju ta’ informazzjoni klassifikata soġġetta għal dan il-Ftehim sakemm dan ma jkunx inkompatibbli mal-obbligi taħt dan il-Ftehim.
   Artikolu 16
   Kwalunkwe differenza bejn il-Partijiet li tirriżulta mill-interpretazzjoni jew l-applikazzjoni ta’ dan il-Ftehim għandha tiġi indirizzata permezz ta’ negozjar bejniethom. Matul in-negozjar iż-żewġ Partijiet għandhom ikomplu jwettqu l-obbligi kollha tagħhom taħt dan il-Ftehim.
   Artikolu 17
   1.   Dan il-Ftehim għandu jidħol fis-seħħ fl-ewwel jum tal-ewwel xahar wara li l-Partijiet ikunu nnotifikaw lil xulxin bit-tlestija tal-proċeduri interni meħtieġa għal dan l-għan.
   2.   Kull Parti għandha tinnotifika lill-Parti l-oħra bi kwalunkwe tibdil fil-liġijiet u r-regolamenti tagħha li jista’ jaffettwa l-protezzjoni tal-informazzjoni klassifikata msemmija f’dan il-Ftehim.
   3.   Dan il-Ftehim jista’ jiġi rivedut sabiex jiġu kkunsidrati emendi possibbli fuq talba ta’ kwalunkwe Parti.
   4.   Kwalunkwe emenda magħmula lil dan il-Ftehim għandha ssir biss bil-miktub u bi ftehim komuni bejn il-Partijiet. Għandha tidħol fis-seħħ ma’ notifika reċiproca kif previst taħt il-paragrafu 1.
   Artikolu 18
   Dan il-Ftehim jista’ jiġi terminat minn Parti waħda b’notifika bil-miktub tat-terminazzjoni mogħtija lill-Parti l-oħra. Tali terminazzjoni għandha ssir effettiva sitt xhur wara li l-Parti l-oħra tkun irċeviet in-notifika, iżda ma għandhiex taffettwa l-obbligi li l-Partijiet ikunu daħlu għalihom taħt id-dispożizzjonijiet ta’ dan il-Ftehim. B’mod partikolari, kull informazzjoni klassifikata pprovduta jew skambjata skont dan il-Ftehim għandha tibqa’ tiġi protetta skont id-dispożizzjonijiet stabbiliti hawnhekk.
   B’xiehda ta’ dan is-sottoskritti, debitament awtorizzati rispettivament, iffirmaw dan il-Ftehim.

      Magħmul duplikatament f’Belgrad, dan is-sitta u għoxrin jum ta’ Mejju fis-sena 2011, kull eżemplari bl-Ingliż.

            Għall-Unjoni Ewropea

            Għar-Repubblika tas-Serbja


title: Deċiżjoni tal-Kunsill (UE) 2016/63 tal-15 ta' Jannar 2016 rigward l-adeżjoni tal-Kroazja għall-Konvenzjoni mfassla abbażi tal-Artikolu K.3(2)(c) tat-Trattat dwar l-Unjoni Ewropea dwar il-ġlieda kontra l-korruzzjoni li tinvolvi uffiċjali tal-Komunitajiet Ewropej jew uffiċjali tal-Istati Membri tal-Unjoni Ewropea

text:
               21.1.2016

               MT

               Il-Ġurnal Uffiċjali tal-Unjoni Ewropea

               L 14/23

         DEĊIŻJONI TAL-KUNSILL (UE) 2016/63
   tal-15 ta' Jannar 2016
   rigward l-adeżjoni tal-Kroazja għall-Konvenzjoni mfassla abbażi tal-Artikolu K.3(2)(c) tat-Trattat dwar l-Unjoni Ewropea dwar il-ġlieda kontra l-korruzzjoni li tinvolvi uffiċjali tal-Komunitajiet Ewropej jew uffiċjali tal-Istati Membri tal-Unjoni Ewropea
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea,
   Wara li kkunsidra t-Trattat tal-Adeżjoni tal-Kroazja,
   Wara li kkunsidra l-Att ta' Adeżjoni tal-Kroazja, u b'mod partikolari l-Artikolu 3(5) tiegħu,
   Wara li kkunsidra r-rakkomandazzjoni mill-Kummissjoni Ewropea,
   Wara li kkunsidra l-opinjoni tal-Parlament Ewropew (1),
   Billi:

               (1)

               Il-Konvenzjoni mfassla abbażi tal-Artikolu K.3(2)(c) tat-Trattat dwar l-Unjoni Ewropea dwar il-ġlieda kontra l-korruzzjoni li tinvolvi uffiċjali tal-Komunitajiet Ewropej jew uffiċjali tal-Istati Membri tal-Unjoni Ewropea (2) (“il-Konvenzjoni kontra l-korruzzjoni li tinvolvi uffiċjali”) ġiet iffirmata fis-26 ta' Mejju 1997 u daħlet fis-seħħ fit-28 ta' Settembru 2005.

               (2)

               L-Artikolu 3(4) tal-Att ta' Adeżjoni tal-Kroazja (“l-Att ta' Adeżjoni”) jipprovdi li l-Kroazja taderixxi għall-konvenzjonijiet u l-protokolli konklużi bejn l-Istati Membri, elenkati fl-Anness I għall-Att ta' Adeżjoni, li jinkludi, fost oħrajn, il-Konvenzjoni dwar il-ġlieda kontra l-korruzzjoni li tinvolvi uffiċjali. Dawn għandhom jidħlu fis-seħħ fir-rigward tal-Kroazja fid-data deċiża mill-Kunsill.

               (3)

               Skont l-Artikolu 3(5) tal-Att ta' Adeżjoni, il-Kunsill għandu jiddeċiedi li jagħmel l-aġġustamenti kollha meħtieġa minħabba l-adeżjoni għal dawk il-konvenzjonijiet u l-protokolli,

         ADOTTA DIN ID-DEĊIŻJONI:
   Artikolu 1
   Il-Konvenzjoni kontra l-korruzzjoni li tinvolvi uffiċjali għandha tidħol fis-seħħ għall-Kroazja fl-ewwel jum tal-ewwel xahar minn wara d-data ta' pubblikazzjoni ta' din id-Deċiżjoni.
   Artikolu 2
   It-test tal-Konvenzjoni kontra l-korruzzjoni li tinvolvi uffiċjali mfassla fil-lingwa Kroata (3) għandu jkun awtentiku skont l-istess kondizzjonijiet bħat-testi l-oħra tal-Konvenzjoni kontra l-korruzzjoni li tinvolvi uffiċjali.
   Artikolu 3
   Din id-Deċiżjoni għandha ssir effettiva fid-data wara dik tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, il-15 ta' Jannar 2016.

            Għall-Kunsill

            Il-President

         J.R.V.A. DIJSSELBLOEM

      (1)  Opinjoni tal-10 ta' Ġunju 2015 (għadha mhix ippubblikata fil-Ġurnal Uffiċjali)

      (2)  ĠU C 195, 25.6.1997, p. 2.

      (3)  Il-verżjoni bil-lingwa Kroata tal-Konvenzjoni ġiet ippubblikata f'edizzjoni speċjali tal-Ġurnal Uffiċjali (Kapitolu 19, Volum 14, p. 120).